Ftuħ tas-seduta plenarja u punti ewlenin: 3-6 ta' Lulju, 2006

Istituzzjonijiet

Fil-ftuħ tas-seduta plenarja ġew imfakkra ż-żewġ ibniet maqtula riċentement fil-Belġju u l-vittmi ta' l-aċċident tal-ferrovija fi Spanja.

Din il-ġimgħa: Il-Prim Ministru Finlandiż ser jispjega l-objettivi tal-Presidenza għas-sitt xhur li ġejjin.

Ser isiru dibattiti dwar l-attivitajiet illegali li skond allegazzjonijiet, saru mis-CIA fl-Ewropa u dwar l-immigrazzjoni llegali.

Il-Membri għandhom japprovaw allokazzjoni ta' €308 biljun lill-pakkett ta' fondi strutturali fis-seba' snin li ġejjin.

Minuta silenzju

Il-President tal-Parlament Ewropew fakkar li għaxar snin wara l-każ Dutroux ta' pedofelija, reġa' sar " dramm krudili " fil-Belġju, għaliex riċentement ġew maqtula żewġt ibniet, Stacy u Nathalie. "

Hija l-innocenza li qed tiġi maqtula.

Għandna l-obbligazzjoni li naraw għaliex is-soċjetajiet ċivilizzati tagħna għadhom iwasslu għal dan it-tip ta' avveniment biex ma nippermettux li ninsew u jerġa' jkollna l-istess ħaġa ."

Huwa semma wkoll l-aċċident tal-ferrovija li sar f'Valencia li wassal għal 40 imwiet u mijiet ta' feruti u wara talab li ssir minuta silenzju.

Il-Punti Ewlenin

Nhar it-Tnejn filgħaxija, ser jiġi diskuss ir-rapport imħejji minn Joseph MUSCAT (PES, MT) dwar l-implikazzjonijiet ta' mergers fis-settur bankarju u dak tas-servizzi finanzjarji għal konsumaturi, kumpaniji, impjegati u regolaturi.

Il-konsolidazzjoni tas-swieq finanzjarji hija biss waħda mill-mezzi biex is-settur ikun jista' jirrispondi għal kompetizzjoni li qed tikber fil-livell ta' l-UE u dak globali.

Filgħaxija, il-Membri ser jiddiskutu numru ta' rapporti li għandhom x'jaqsmu ma' kwistjonijiet ambjentali, fosthom ir-rapport l-impatt ta' l-avvjazzjoni ċivili fuq il-klima, u dak dwar il-ftehim ta' konċiljazzjoni fuq il-ġbir u r-riċiklaġġ tal-batteriji wżati.

Nhar it-Tlieta, is-seduta tibda b'dikjarazzjoni minn naħa tal-President tal-Parlament Ewropew u l-kapijiet tal-Gruppi Politiċi f'okkażjoni tas-70 anniversarju tal-kolp ta' stat li sar mill-Ġeneral Franco fi Spanja.

Wara ser isir dibattitu konġunt dwar ħames rapporti fuq il-fondi strutturali.

Wara l-adozzjoni ta' dawn ir-rapporti, €308 biljun għandhom ikunu disponibbli mill-1 ta' Jannar 2007.

Wara nofsinhar ser issir dikjarazzjoni mill-Kummissjoni dwar il-konsegwenzi ekonomiċi u soċjali tar-ristrutturazzjoni ta' l-intrapriżi fl-Ewropa.

Filgħaxija, il-Membri ser jiddiskutu numru ta' rapporti mħejja fi ħdan il-Kumitati għall-industrija u t-trasport.

Fosthom hemm ir-rapport dwar il-politika industrijali, l-investiment fir-riċerka u l-innovazzjoni, it-trasport marittimu ta' l-iskart radjoattiv, u regoli ġodda dwar il-limitazzjonijiet tal-ħin ta' titjir u l-perjodi ta' mistrieħ fil-qasam ta' l-avjazzjoni ċivili.

Nhar l-Erbgħa filgħodu, il-Prim Ministru Finlandiż Matti VANHANEN ser jippreżenta l-prijoritajiet tal-Presidenza Finlandiża sa l-aħħar tas-sena, li jinkludu il-futur ta' l-Ewropa, il-kompetittivita' ta' l-UE, ir-relazzjonijiet esterni, reviżjoni tal-Programm ta' Hague, u teħid ta' deċiżjonijiet iktar effettiv.

Wara, il-Kunsill u l-Kummissjoni ser jagħmlu dikjarazzjoni dwar is-sitwazzjoni fil-Palestina.

Wara nofsinhar ser isir dibattitu dwar ir-rapport interim tal-Kumitat Temporanju għall-użu allegat ta' pajjiżi Ewropej mis-CIA għat-trasportazzjoni u ż-żamma illegali ta' priġunieri.

Ser issir ukoll dikjarazzjoni mill-Kunsill u l-Kummissjoni dwar is-sorveljanza tat-trasferimenti ta' dejta bankarja minn naħa tas-servizzi sigrieti Amerikani.

Filgħaxija ser isiru mistoqsijiet orali dwar il-politika ta' l-UE fir-rigward ta' l-immigrazzjoni.

Matul l-istess dibattitu ser jiġu diskussi żewġ rapporti dwar strateġija ġdida għall-integrazzjoni ta' l-immigranti fl-Istati Membri ta' l-Unjoni u dwar proċedura għal informazzjoni reċiproka dwar il-miżuri ta' l-Istati Membri fil-qasam ta' l-ażil u l-immigrazzjoni.

Filgħaxija, il-Kummissjoni għandha tagħmel ukoll dikjarazzjoni dwar l-AIDS.

Il-Ħamis filgħodu ser jiġu diskussi rapporti mħejja fi ħdan il-Kumitat għall-Iżvilupp, dwar il-kummerċ ġust u l-migrazzjoni.

20060628IPR09331 L-aħħar verżjoni ta' l-Aġenda tas-seduta plenarja

/omk/sipade3?PROG=AGENDA&L=MT&REF=2006-07&QUERY=ALL-SIT&NAV=S


dwar il-proposta għal direttiva tal-Kunsill dwar il-kummerċjalizzjoni ta' materjal ta' tnissil tal-pjanti tal-frott u pjanti tal-frott intiżi għall-produzzjoni tal-frott.

Kumitat għall-Agrikoltura u l-Iżvilupp Rurali

(Riformulazzjoni: Artikolu 80a tar-Regolament)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal direttiva tal-Kunsill dwar il-kummerċjalizzjoni ta' materjal ta' tnissil tal-pjanti tal-frott u pjanti tal-frott intiżi għall-produzzjoni tal-frott.

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2007)0031 ),

– wara li kkunsidra l-Artikolu 37 tat-Trattat KE, skond liema artikolu ġie kkonsultat mill-Kunsill ( C6-0093/2007 ),

– wara li kkunsidra l-ftehima interistituzzjonali tat-28 ta' Novembru 2001 biex isir użu aktar strutturat tat-teknika ta' riformulazzjoni ta' atti legali

ĠU C 77 tat- 28.3.2002, p.

– wara li kkunisdra l-Artikolu 51 u l-Artikolu 80 a tar-Regoli ta' Proċedura tal-Parlament Ewropew

– wara li kkunsidra r-rapport tal-Kumitat għall-Biedja u l-Iżvilupp Rurali u l-opinjoni favur tal-Kumitat għall-Affarijiet Legali ( A6-0480/2007 ),

Japprova l-proposta tal-Kummissjoni kif emendata;

Jistieden għalhekk lill-Kummissjoni sabiex tbiddel il-proposta tagħha, b'konformità ma' l-Artikolu 250(2) tat-Trattat KE;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

Huwa approprjat illi jiġu stabbiliti regoli Komunitarji għal dawk il-ġeneri u speċji ta' pjanti tal-frott li huma ta' importanza ekonomika maġġuri fil-Komunità, bi proċedura Komunitarja sabiex jiżdiedu iktar ġeneri u speċji aktar tard mal-lista ta' ġeneri u speċji li għalihom tapplika din id-Direttiva.

Il-ġeneri u speċji elenkati għandhom ikunu dawk li jitkabbru b'mod wiesa' fl-Istati Membri u għall-materjal ta' propagazzjoni tagħhom hemm suq sostanzjali li jkopri iktar minn Stat Membru wieħed.

Il-ġeneri u speċji elenkati għandhom ikunu dawk li jitkabbru b'mod wiesa' fl-Istati Membri u għall-materjal ta' propagazzjoni tagħhom hemm suq sostanzjali li jkopri iktar minn Stat Membru wieħed .

Il-lista tad-direttiva għandha tinkludi l-ġeneri u l-ispeċijiet kollha li huma ta' interess kummerċjali.

It-tfassil ta' lista li tinkludi biss dawk il-ġeneri u l-ispeċijiet li għalihom hemm suq sostanzjali li jkopri aktar minn Stat Membru wieħed jillimita l-effettività tad-direttiva.

Pjanti tal-frott immodifikati ġenetikament ma għandhomx jiġu aċċettati għar-reġistrazzjoni fil-katalgu sakemm ma jkunux ittieħdu l-miżuri xierqa kollha biex jiġi evitat kwalunkwe riskju lil saħħet il-bniedem jew lill-ambjent kif imsemmi fid-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u r-Regolament (KE) Nru 1829/2003 tal-Parlament Ewropew u l-Kunsill tat-22 ta' Settembru 2003 dwar ikel u għalf modifikat ġenetikament.

(11) Pjanti tal-frott immodifikati ġenetikament ma għandhomx jiġu aċċettati għar-reġistrazzjoni fil-katalgu, ħlief jekk ikunu riżomi li fuqhom jistgħu jitlaqqmu l-varjetajiet mirtieqa u sakemm ikunu ttieħdu l-miżuri xierqa kollha biex jiġi evitat kwalunkwe riskju lil saħħet il-bniedem jew lill-ambjent kif imsemmi fid-Direttiva 2001/18/KE tal-Parlament Ewropew u tal-Kunsill tat-12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u r-Regolament (KE) Nru 1829/2003 tal-Parlament Ewropew u l-Kunsill tat-22 ta' Settembru 2003 dwar ikel u għalf modifikat ġenetikament.

F'dan il-każ għandu jissemma' l-għan ta' l-immodifikar ġenetiku.

Ġustifikazzjoni

L-iżvilupp xjentiku, b'mod partikulari r-riċerka bil-għan li jinstabu riżomi reżistenti għall-organiżmi patoġeniċi u jirrekjedi biss użu limitat tal-pestiċidji, m'għandux jieqaf.

Madankollu jeħtieġ li nillimitaw ruħna strettament għal materjal meħtieġ fl-użu ta' stokk sabiex jitlaqqmu l-varjetajiet u mhux biex jintuża fil-produzzjoni tal-frott, sabiex jiġi evitat it-tixrid fl-ambjent mhux kontrollat ta' l-organiżmi ġenetikament immodifikati.

Il-kummerċ f'materjal ġenetikament immodifikat ta' propagazzjoni għall-pjanti tal-frott għandu jiġi permess biss f'każijiet fejn l-għan tal-modifikazzjoni ġenetika huwa ġustifikat biżżejjed.

(14) L-ewwel nett hija r-responsabbiltà tal-fornituri tal-materjal tal-propagazzjoni u/jew tal-pjanti tal-frott li jiżguraw illi l-prodotti tagħhom iwettqu l-kondizzjonijiet stabbiliti f'din id-Direttiva; Jixraq li jiġi definit ir-rwol tal-fornituri u l-kundizzjonijiet li għandhom jirreferu għalihom.

Il-fornituri għandhom jiġu rreġistrati uffiċjalment sabiex jinħoloq proċess trasparenti u ekonomikament validu ta' ċertifikazzjoni tal-materjal tal-propagazzjoni u l-pjanti tal-frott.

Il-fornituri għandhom jiġu rreġistrati uffiċjalment f'registru sabiex jinħoloq proċess trasparenti u ekonomikament validu ta' ċertifikazzjoni tal-materjal tal-propagazzjoni u l-pjanti tal-frott.

Ġustifikazzjoni

Ir-reġistrazzjoni tal-fornituri f'reġistru li jkun disponibbli għall-partijiet interessati jiggarantixxi li s-sistema tkun trasparenti u ta' min jorbot fuqha.

(15) Il-fornituri li jimmarkittjaw biss pjanti tal-frott jew materjal tal-propagazzjoni lil persuni li ma jkunux involuti professjonalment fil-produzzjoni jew il-bejgħ tal-pjanti tal-frott jew il-materjal tal-propagazzjoni għandhom ikunu eżentati mill-obbligu tar-reġistrazzjoni.

imħassar

Ġustifikazzjoni

L-ispiża biex jiġu reġistrati l-fornituri m'għandhiex tkun sostanzjali.

Madankollu, f'dak il-każ ikun aktar diffiċli jiġi stabbilit jekk il-materjali ta' propagazzjoni li qed jiġi mmarkitjat jispiċċax jew le f'idejn il-professjonisti.

Fl-istess ħin, dan jiżgura t-trasparenza tas-sistema.

Premessa 15 a (ġdida)

(15a) Fornituri li jimmarkitjaw materjal ta' propagazzjoni jew pjanti tal-frott għandhom ikunu speċjalilzzati f'dan il-qasam.

Ġustifikazzjoni

Fornituri li għandhom materjal ta' propagazzjoni jew pjanti tal-frott għandhom ikunu speċjalilzzati f'dan il-qasam.

Premessa 16 a (ġdida)

(16a) Barra minn hekk, u sabiex produttur jirċievi fondi Komunitarji għat-tħawwil tas-siġar tal-frott, il-materjal ta' propagazzjoni li jintuża għandu joriġina mingħand fornituri li huma reġistri uffiċjalment.

Ġustifikazzjoni

F'każ li jintalab l-iffinanzjar konġunt tal-Komunità għat-tħawwil tas-siġar tal-frott, jeħtieġ li jintuża materjal b'saħħtu u ta' kwalità għolja għall-propagazzjoni sabiex tiġi garantita d-disponibiltà ta' l-infiq Komunitarju.

Dak l-għan jista' jintlaħaq l-aħjar jew permezz ta' l-għarfien komuni tal-varjetajiet , partikolarment għal varjetajiet qodma, jew billi tkun disponibbli d-deskrizzjoni fuq il-bażi tal-protokolli ta' l-Uffiċċju Komunitarju tal-Varjetajiet tal-Pjanti (CPVO) jew, fin-nuqqas tagħhom, ta' regoli internazzjonali jew nazzjonali oħrajn .

Għal dan il-għan, il-varjetajiet li jitpoġġew fis-suq iridu jiddaħħlu fil-lista relevanti.

Ġustifikazzjoni

Id-dħul tal-varjetajiet fil-listi huwa mod kif wieħed jirreklama l-eżistenza ta' varjetajiet eżistenti u jikkostitwixxi punt ta' riferenza għall-kummerċjalizzazzjoni.

Għandhom jiġu stabbiliti regoli illi, fil-każ ta' diffikultajiet temporanji tal-provvista minħabba diżastri naturali, bħal nar, irwiefen u falliment tal-fjuri, jew ċirkostanzi mhux previsti , jippermettu t-tqegħid fis-suq tal-materjal tal-propagazzjoni u tal-pjanti tal-frott bla ħsara għal ħtiġiet inqas stretti minn dawk li jinsabu f'din id-DirettivaDirective għal perjodu limitat u soġġett għal kundizzjonijiet speċifiċi .

(22) Għandhom jiġu stabbiliti regoli illi, fil-każ ta' diffikultajiet temporanji tal-provvista minħabba diżastri naturali, bħal nar u rwiefen jew ċirkostanzi mhux previsti, jippermettu t-tqegħid fis-suq tal-materjal tal-propagazzjoni u tal-pjanti tal-frott bla ħsara għal ħtiġiet inqas stretti minn dawk li jinsabu f'din id-Direttiva għal perjodu limitat u soġġett għal kundizzjonijiet speċifiċi .

Ġustifikazzjoni

Ir-riferenza għad-diffikultajiet fil-forniment ta' materjal ta' propagazzjoni u pjanti tal-frott minħabba "falliment tal-fjuri" ma jfisser xejn xjentifikament.

(23) Skond il-prinċipju tal-proporzjonalità, għandhom isiru provvedimenti sabiex l-Istati Membri jkunu jistgħu jeżentaw lil produtturi żgħar li l-produzzjoni u l-bejgħ kollu tagħhom ta' materjal ta' propagazzjoni u pjanti tal-frott huma maħsuba għal użu finali minn persuni fis-suq lokali li mhumiex involuti professjonalment fil-produzzjoni tal-pjanti ('ċirkolazzjoni lokali') mill-kundizzjonijiet dwar it-tikkettar u mill-kontrolli u l-ispezzjonijiet uffiċjali.

imħassar

Ġustifikazzjoni

L-ispiża tat-tikkettar mhijiex sostanzjali.

Madankollu, mingħajru jkun aktar diffiċli jiġi stabbilit jekk il-materjali ta' propagazzjoni jispiċċawx jew le f'idejn il-professjonisti.

Eżenzjonijiet minn kontrolli joħolqu suspetti u jħeġġu lill-produtturi biex ma jikkonformawx mar-rekwiżiti tad-direttiva.

Għandhom isiru dispożizzjonijiet biex jawtorizzaw it-tqegħid fis-suq fil-Komunità tal-materjal tal-propagazzjoni u tal-pjanti tal-frott prodotti f'pajjiżi terzi, dejjem sakemm joffru l-istess assigurazzjonijiet bħall-materjal tal-propagazzjoni u tal-pjanti tal-frott prodotti fil-Komunità u sakemm iħarsu r-regoli Komunitarji; Il-kumpaniji li jesportaw il-materjal ta' propagazzjoni u l-pjanti tal-frott f'pajjiżi terzi għandhom jiddaħħlu f'reġistri.

Ġustifikazzjoni

B'analoġija mal-fornituri tal-Komunità, il-produtturi tal-materjal ta' propagazzjoni u tal-pjanti tal-frott minn pajjiżi terzi minn fejn toriġina l-importazzjoni ta' l-UE għandhom jiddaħħlu f'reġistri sabiex ikun hemm traċċabilità u kontrolli fuq il-materjal ta' propagazzjoni u l-pjanti tal-frott prodotti għall-esportazzjoni.

(4) Klonu: tfisser il-wild veġetattiv ta' varjetà li hija konformi għal stokk tal-pjanta tal-frott magħżul minħabba l-identità varjetali, il-karattri fenotipiċi u l-qagħda tas-saħħa tiegħu;

(4) Klonu: tfisser il-wild veġetattiv ta' varjetà ta' speċji ta' pjanta tal-frott li hija konformi għal stokk tal-pjanta tal-frott magħżul minħabba l-identità varjetali, il-karattri fenotipiċi u l-qagħda tas-saħħa tiegħu;

Ġustifikazzjoni

Id-definizzjoni tal-kloni għandha tkun sħiħa sabiex tkun korretta xjentifikament u tkun taqbel mad-definizzjoni li ġiet adottata fid-Direttiva dwar il-propagazzjoni veġetattiva tad-dwieli.

E) instabu minn spezzjoni uffiċjali li jissodisfaw il-kundizzjonijiet f'(a) sa (d);

(e) instabu, waqt kontrolli għall-għarrieda magħmula waqt spezzjoni uffiċjali, li jissodisfaw il-kundizzjonijiet minn (a) sa (d);

(a)awtorità stabbilita jew innominata mill-Istat Membru taħt is-sorveljanza tal-gvern nazzjonali u responsabbli mill-mistoqsijiet dwar il-kwalità tal-materjal għall-propagazzjoni u l-pjanti tal-frott :

(a)awtorità stabbilita jew innominata mill-Istat Membru taħt is-sorveljanza tal-gvern nazzjonali u responsabbli għat-twettiq ta' spezzjonijiet u ta' kontrolli fir-rigward tal -mistoqsijiet dwar il-kwalità, iċ-ċertifikazzjoni u s-saħħa tal-pjanti tal-materjal għall-propagazzjoni u l-pjanti tal-frott :

Ġustifikazzjoni

L-entità uffiċjali responsabbli għandu jkollha r-responsabiltà biex twettaq kontrolli u spezzjonijiet dwar is-saħħa u l-kwalità tal-pjanti.

(a ) il-materjal ta' propogazzjoni ikunu ġew attestati uffiċjalment bħala "materjal pre-bażiku", "materjal bażiku" jew "materjal attestat" jew jekk ikun instab li huma ta' materjal CAC minn spezzjoni uffiċjali;

(a) ikunu ġew attestati uffiċjalment bħala "materjal pre-bażiku", "materjal bażiku" jew "materjal attestat" jew li jkollhom il-kriterji ta' materjal CAC;

Ġustifikazzjoni

L-ispezzjoni uffiċjali prevista għall-kategorija ta' materjal CAC (li jissodisfa l-kundizzjonijiet minimi) twassal għall-obbbligu ta' l-awtorità kompetenti li jkollha tagħmel, jew li tara li jsiru, kontrolli għall-għarrieda tal-materjal kollu prodott. , Dan ma jistax isir fil-prattika, speċjalment rigward l-analiżi ta' l-awtentiċità u tal-purezza tal-varjetajiet u spezzjonijiet bħal dawn ikunu ta' piż mhux raġonevoli għall-ispiża tal-produzzjoni.

Essenzjalment, huwa dmir il-produttur li jara li r-riżultati jirrispettaw ir-rekwiżiti (premessa 14).

Rekwiżit ieħor għall-materjal CAC ikun jimplika l-ħtieġa ta' reġistrazzjoni u klassifikazzjoni uffiċjali globali tal-produzzjoni (inkluż il-materjal ta' propogazzjoni).

Id-distinzjoni bejn il-kategoriji differenti tal-materjal ta' propagazzjoni u l-pjanti tal-frott mhijiex korretta u mhijiex kompatibbli ma' l-Artikolu 9 tad-Direttiva dwar it-tikkettar li ma tipprevedi ebda distinzjoni ta' dan it-tip.

b) il-pjanti tal-frott kienu ċċertifikati uffiċjalment bħala materjal attestat jew instabu li huma materjal CAC minn spezzjoni uffiċjali.

imħassar

L-Artikolu 3(2)

Fil-każ ta' varjetà li tikkonsisti minn organiżmu mmodifikat ġenetikament fi ħdan it-tifsira tal-punti 1 u 2 ta' l-Artikolu 2 tad-Direttiva 2001/18/KE il-varjetà għandha tiġi aċċettata biss għar-reġistrazzjoni fil-katalgu jekk kienet awtorizzata skond dik id-Direttiva jew skond ir-Regolament (KE) Nru 1829/2003.

Fil-każ ta' varjetà li tikkonsisti minn organiżmu mmodifikat ġenetikament fi ħdan it-tifsira tal-punti 1 u 2 ta' l-Artikolu 2 tad-Direttiva 2001/18/KE il-varjetà għandha tiġi aċċettata biss għar-reġistrazzjoni fil-katalgu jekk kienet awtorizzata skond dik id-Direttiva jew skond ir-Regolament (KE) Nru 1829/2003 u suġġetta għall-prekundizzjoni li se tintuża bħala stokk li fuqha se titlaqqam il-varjetà mixtieqa.

Ġustifikazzjoni

L-iżvilupp xjentiku, b'mod partikulari r-riċerka bil-għan li jinstab stokk reżistenti għall-organiżmi patoġeniċi u jirrekjedi biss użu limitat tal-pestiċidji, m'għandux jieqaf.

Madankollu jeħtieġ li nillimitaw ruħna strettament għal materjal meħtieġ fl-użu ta' stokk sabiex jitlaqqmu l-varjetajiet u mhux biex jintuża fil-produzzjoni tal-frott, sabiex jiġi evitat it-tixrid mhux kontrollat ta' l-organiżmi ġenetikament immodifikati fl-ambjent.

Artikolu 3, paragrafu 2 a (ġdid) 2α.

F'każ li tkun varjetà modifikata ġenetikamen skond it-tifsira l-Artikolu 2, il-punti 1 u 2, għandha ssir evalwazzjoni speċjali tar-riskju, b'mod partikulari dwar is-saħħa tal-bniedem u dwar l-ambjent u għandha tkun ittikkettata b'mod xieraq sabiex il-konsumatur ikun infurmat li qed jiġi pprovdut materjal modifikat ġenetikament u għandu jissemma' l-għan tal-modifikazzjoni ġenetika.

Ġustifikazzjoni

Il-kunsinna ta' materjal ta' propagazzjoni għall-pjanti tal-frott li huwa modifikat ġenetikament għandha ssir biss wara evalwazzjoni speċjali u sakemm ikunu ttieħdu l-miżuri kollha meħtieġa biex jiġi evitat ir-riskju għas-saħħa tal-bniedem u għall-ambjent.

L-ittikkettar xieraq jinforma lill-konsumatur li l-materjal li qed jiġi konsenjat huwa modifikat ġenetikament u wkoll dwar l-għan tal-modifikazzjoni ġenetika.

Artikolu 3, paragrafu 2 a (ġdid) 2α.

It-tqegħid fis-suq ta' materjal għall-propagazzjoni u ta' pjanti tal-frott, dokumentat kif suppost, għandu jitqies bħala kundizzjoni indispensabbli għall-inklużjoni ta' produttur fi programmi għat-tħawwil tas-siġar tal-frott iffiananzjati b'mod konġunt.

Ġustifikazzjoni

Artikolu 4 punt (ca) (ġdid)

(ca) kundizzjonijiet supplimentari jew aktar stretti għall-materjal ta' propagazzjoni u għall-pjanti tal-frott li l-Istati Membri jistgħu jistipulaw għall-produzzjoni domestika proprja tagħhom .

Ġustifikazzjoni

Din id-dispożizzjoni se tagħti ċans lill-Istati Membri biex jimponu kundizzjonijiet aktar stretti fuq il-produzzjoni proprja tagħhom sabiex jindirizzaw problemi serji virali li jitfaċċaw f'xi varjetajiet pomoloġiċi fit-territorju tagħhom.

L-Artikolu 5(1)

Il-fornituri għandhom jiġu rreġistrati uffiċjalment skond l-attivitajiet li jwettqu taħt din id-Direttiva.

Il-fornituri għandhom jiġu rreġistrati uffiċjalment skond l-attivitajiet li jwettqu taħt din id-Direttiva u għandu jkollhom liċenzja għat-tqegħid fis-suq tal-materjal ta' propagazzjoni skond dispożizzjonijiet stabbiliti minn kull Stat Membru.

Ġustifikazzjoni

Il-materjal ta' propagazzjoni u l-pjanti tal-frott għandhom jitqiegħdu fis-suq biss minn fornituri li għandhom liċenzja speċjali maħruġa mill-Istati Membri lil dawk li qegħdin fir-reġistri.

Dan jiżgura li l-fornituri jkunu ta' min jorbot fuqhom.

Artikolu 5, paragrafu 1 a (ġdid)

Il-fornituri li jikkummerċjalizzaw materjal ta' propogazzjoni jew pjanti tal-frott għandu jkollhom speċjalizzazzjoni fis-settur u jkunu agronomisti jew impriżi li jimpjegaw persuni li jkollhom l-ispeċjalizzazzjonijiet meħtieġa.

Ġustifikazzjoni

Il-fornituri tal-materjal ta' propogazzjoni u tal-pjanti tal-frott għandu jkollhom speċjalizzazzjoni li tkun rilevanti għas-suġġett; dan jiżgura li jkollhom l-għarfien meħtieġ sabiex iwettqu din l-attività.

Artikolu 5, paragrafu 1 b (ġdid)

L-Istati Membri għandhom jiżguraw u jikkontrollaw li l-fornituri jieħdu l-miżuri kollha meħtieġa sabiex jiżguraw l-konformità ma' l-istandards ta' din id-direttiva fl-istadji kollha tal-produzzjoni u l-kummerċjalizzazzjoni tal-materjal ta' propogazzjoni u tal-pjanti tal-frott.

Ġustifikazzjoni

Il-kontrolli biex jiżguraw kwalità għolja tal-materjal ta' propogazzjoni jew tal-pjanti tal-frott fis-suq għandhom ikunu ssorveljati mill-awtoritajiet uffiċjali ta' l-Istat Membru kkonċernat.

L-Artikolu 5(2)

Il-Paragrafu 1 ma għandux japplika għal fornituri li jimmarkitjaw biss lil persuni li mhumiex involuti professjonalment fil-produzzjoni, ir-riproduzzjoni jew il-bejgħ ta' materjal ta' propagazzjoni jew pjanti tal-frott.

imħassar

Ġustifikazzjoni

L-ispiża tat-tikkettar mhijiex sostanzjali.

Madankollu, mingħajru jkun aktar diffiċli jiġi stabbilit jekk il-materjali ta' propagazzjoni jispiċċawx jew le f'idejn il-professjonisti.

Fl-istess ħin, dan jiżgura t-trasparenza tas-sistema.

Meta materjal għall-propagazzjoni jew pjanti tal-frott jitqiegħdu fis-suq, il-fornituri għandhom iżommu reġistru tal-bejgħ jew ix-xiri tagħhom għallinqas għal tnax-il xahar.

Meta materjal għall-propagazzjoni jew pjanti tal-frott jitqiegħdu fis-suq, il-fornituri għandhom iżommu reġistru tal-bejgħ jew ix-xiri tagħhom għallinqas għal ħames snin .

Ġustifikazzjoni

Kwalunkwe problemi li għandhom x'jaqsmu ma' materjal ta' propogazzjoni u ma' pjanti tal-frott ifiġġu wara t-tieni sena.

Għalhekk, jekk l-obbligu li jinżamm reġistru tal-bejgħ japplika biss għal sena, il-kontrolli uffiċjali ma jsibu l-ebda reġistri x'jikkontrollaw.

L-Artikolu 7(2)

Fil-każ ta' materjal ta' propagazzjoni ta' varjetà li tkun ġiet immodifikata ġenetikament, kwalunkwe tikketta jew dokument, sew jekk uffiċjali u sew jekk le, li jkun imwaħħal mal-materjal, jew li jakkumpanjah, skond din id-Direttiva għandu jindika b'mod ċar li l-varjetà kienet ġenetikament modifikata u għandu jsemmi l-organiżmi ġenetikament modifikati.

Fil-każ ta' materjal ta' propagazzjoni ta' varjetà li tkun ġiet immodifikata ġenetikament, kwalunkwe tikketta jew dokument, sew jekk uffiċjali u sew jekk le, li jkun imwaħħal mal-materjal, jew li jakkumpanjah, skond din id-Direttiva għandu jindika b'mod ċar li l-varjetà kienet ġenetikament modifikata u għandu jsemmi l-organiżmi ġenetikament modifikati u jindika wkoll l-għan tal-modifikazzjoni ġenetika..

Ġustifikazzjoni

L-iżvilupp xjentiku, b'mod partikulari r-riċerka bil-għan li jinstab stokk reżistenti għall-organiżmi patoġeniċi u jirrekjedi biss użu limitat tal-pestiċidji, m'għandux jieqaf.

Madankollu, it-tikkettar għandu jkun informattiv għax-xerrejja u jipprovdi informazzjoni dwar l-għan tal-modifikazzjoni ġenetika.

Artikolu 12, paragrafu 1 a (ġdid)

Esportaturi ta' materjal ta' propagazzjoni u pjanti tal-frott minn pajjiżi terzi għandhom jirreġistraw sabiex tiġi żgurata t-traċċabilita f'kull fażi.

Ġustifikazzjoni

Kif isir mal-fornituri Komunitarji, il-produtturi ta' materjal ta' propagazzjoni u pjanti tal-frott minn pajjiżi terzi li jesportaw lejn l-UE għandhom jiġu reġistrati wkoll sabiex ikun hemm garanzija li jkunu jistgħu isiru r-rintraċċar u l-kontrolli fuq il-materjal impurtat.

(Ma tikkorċernax il-verzjoni Franċiża)

Ġustifikazzjoni

(Ma tikkorċernax il-verzjoni Franċiża)

Artikolu 19 a (ġdid)

Evalwazzjoni ta' Applikazzjoni

Fi żmien ħames snin mid-data tad-dħul fis-seħħ tad-direttivi ta' implimentazzjoni ta' din id-Direttiva, il-Kummissjoni għandha teżamina r-riżultati ta' l-applikazzjoni tagħha u tressaq rapport lill-Parlament Ewropew u lill-Kunsill flimkien ma' kwalunkwe proposti għall-emendi meħtieġa.

Ġustifikazzjoni

Ħames snin wara l-adozzjoni tar-regolamenti ta' implimentazzjoni tad-direttiva l-ġdida, għandu jitressaq rapport mill-Kummissjoni li jevalwa l-applikazzjoni tagħha u jkun segwit minn proposti biex jiġu indirizzati kwalunkwe problemi li jkunu tqajmu.

Din il-proposta diġa kienet teżisti fid-Direttiva 92/34 (l-Artikolu 25) li bħalissa qed tiġi riveduta.

L-Istati Membri jistgħu, bħala miżura tranżizzjonali sa l-1 ta' Jannar XXXX , jippermettu l-marketing fit-territorju tagħhom stess ta' materjal attestat u CAC meħud minn pjanti ġenituri li jkun jeżistu fid-data tad-dħul fis-seħħ ta' din id-Direttiva.

Sa 10 snin wara d-dħul fis-seħħ ta' din id-direttiva, l-Istati Membri jistgħu, bħala miżura tranżizzjonali , jippermettu l-kummerċjalizzazzjoni fit-territorju tagħhom stess ta' materjal attestat u CAC meħud minn pjanti ġenituri li jkunu jeżistu fid-data tad-dħul fis-seħħ ta' din id-Direttiva.

Ġustifikazzjoni

Perjodu transizzjonali ta' għaxar snin wara l-adozzjoni tar-regolamenti ta' implimentazzjoni, li jikkorrispondi ma' dak adottat fir-rigward tal-materjal ta' propagazzjoni għall-pjanti forestali, se jippermetti lill-partijiet konċernati jadottaw il-kundizzjonijiet il-ġodda stipulati f'din id-direttiva.

Artikolu 22, paragrafu 2 a (ġdid)

Id-dispożizzjonijiet ta' l- implimentazzjoni tad-Direttiva 92/34/KEE li se tiġi abolita għandhom jibqgħu japplikaw sakemm jiġu adottati direttivi ġodda.

Ġustifikazzjoni

Id-dħul fis-seħħ tad-direttiva l-ġdida fl-għoxrin jum wara l-adozzjoni (l-Artikolu 23) ma jħallix żmien biżżejjed biex jiġu adottati dispożizzjonijiet ta' implimentazzjoni ġodda.

Għalhekk għandu jkun previst li tiġi estiża l-validità tad-direttivi ta' implimentazzjoni tad-Direttiva 92/34/KEE sabiex tkun ipprovduta bażi legali.

Introduzzjoni

A) Il-kultivazzjoni tal-pjanti tal-frott hija qasam dinamiku ħafna ta' l-agrikoltura Komunitarja.

Riċerka pomoloġika li saret mill-Eurostat fl-2002 tipprovdi statistika li turi li madwar 8.9 miljun ettaru fl-UE-15 huwa miżrugħ bil-pjanti tal-frott.

Huwa importanti wkoll li wieħed jinnota d-distribuzzjoni ta' dawn iz-zoni fi ħdan l-UE.

87.5% ta' dawn iz-zoni huma konċentrati f'erba' Stati Membri (41.8% fi Spanja, 28.0% fl-Italia, 9.1% fil-Greċja u 8.6% fi Franza), u 12.5% biss fl-Istati Membri l-oħra.

Għall-Istati Membri l-ġodda, il-kultivazzjoni ta' frott artab żgħir huwa qasam ta' produzzjoni eċċezzjonalment importanti, u dan ikopri madwar 1.5 miljun ettaru, inkluż 1.3 miljun ettaru fil-Polonja biss.

L-istatistiċi ta' hawn fuq jindikaw l-importanza ta' din l-attività agrikola għall-impjieg f'ċerti reġjuni tal-Komunita.

B) Il-materjal ta' propagazzjoni għall-pjanti tal-frott huwa ta' importanza kbira għall-produtturi.

Filwaqt li d-domanda għal materjal ċertifikat u tajjeb għas-saħħa hija ġustifikata, pereżempju għal pjanti ornamentali, li ġeneralment huma annwali, kif ukoll għal pjanti forestali - kategoriji ta' pjanti li għalihom dan l-aħħar kien meħtieġ aġġornament tal-qafas legali -, il-kwistjoni tar-reviżjoni ta' l-arranġamenti li jirregolaw il-materjal ta' propagazzjoni għall-pjanti tal-frott għandha tiġi trattata b'ħafna aktar ċirkuspezzjoni.

Dawn il-pjanti ovvjament huma perenni, u jekk jittieħed żball fl-għażla ta' varjetajiet, dan se jidher mill-inqas sentejn wara li jiġi miżrugħ ġnien tal-frott. wieħed jista' jimmaġina l-konsegwenzi finanzjarji għal min ikabbar il-pjanti.

C) Il-produzzjoni ta' materjal ta' propagazzjoni hija attività importanti fi Spanja (b'madwar 590 miljun pjanta), fl-Italja (360 miljun pjanta), fl-Olanda (240 miljun pjanta), fi Franza (140 miljun pjanta) u fir-Renju Unit li għandu 29,000 ettari li jipproduċu materjal ta' propagazzjoni.

Id-domanda għal materjal ta' propagazzjoni ċertifikat minn dawn il-pajjiżi, kif ukoll id-domanda għal pjanti tal-frott, qed tiżdied b'mod ineżorabbli, u ammonti sostanzjali qed jiġu impurtati minn pajjiżi terzi.

Mill-1992, minn meta ġiet adottata d-Direttiva 92/34 dwar il-kummerċjalizzjoni ta' materjal ta' propagazzjoni minn pjanti tal-frott, u ta' pjanti tal-frott maħsuba għall-produzzjoni tal-frott, din id-direttiva kienet ta' strument għall-kisba ta' armonizzazzjoni massima f'dan is-settur fi ħdan l-UE.

Madankollu, f'dawn il-15-il sena, il-kundizzjonijiet inbidlu, u issa huwa maħsub li l-eżaminazzjoni mill-ġdid ta' din id-Direttiva hija indispensabbli, bil-għan li tiġi kjarifikata u simplifikata fid-dawl tar-riformi tas-CAP ta' l-2003 u l-2004.

B'mod partikulari, qed isir minn kollox biex jitjieb il-qafas leġiżlattiv li fih isseħħ din l-attività kummerċali, fuq il-bażi ta' żviluppi xjentifiċi u l-approċċ il-ġdid adottat mis-CAP li għandu l-għan, fuq naħa, li jtejjeb il-kompetittività ta' l-agrikultura tal-Komunita, u fuq naħa oħra, biex jipproteġi l-ambjent billi jitnaqqas l-użu ta' pestiċidi.

Il-kuntest tal-proposta

L-inizjattiva li tiġi riformulata d-Direttiva 92/34 ġiet imnedija fl-2004.

Kien hemm attenzjoni ffukata fuq il-ħtieġa li d-definizzjonijiet u t-terminoloġija in ġenerali jiġu allinjati mad-direttivi li riċentament ġew reveduti dwar il-kummerċjalizzazzjoni ta' materjal ta' propagazzjoni ta' pjanti ornamentali (Direttiva 98/56), dwar il-kummerċjalizzazzjoni ta' materjal produttiv forestali (Direttiva 99/105) u dwar il-kummerċjalizzazzjoni ta' materjal għall-propagazzjoni veġetattiva tad-dwieli (Direttiva 2002/11) Dan ġie segwit minn konsultazzjoni pubblika ma' partijiet interessati permezz ta' kwestjonarju: kien hemm dibattitu intensiv dwar il-possibilità li jiġi adottat regolament minflok direttiva, u l-possibilità li jinżamm il-prinċipju ta' sussidjarjeta.

Fil-preparazzjoni tal-proposta leġiżlattiv, ġew eżaminati l-erba' possibilitajiet li ġejjin:

A) Revoka tal-leġiżlazzjoni eżistenti : kien hemm ir-riskju li l-approċċi differenti fl-Istati Membri jistgħu joħolqu kunflitt fis-suq intern;

B) L-ebda azzjoni: tinżamm il-leġiżlazzjoni eżistenti : Madankollu din m'għadhiex valida minħabba r-raġunijiet hawn fuq imsemmija;

C) Regolament alternattiv tas-settur u l-kisba ta' bilanċ permezz ta' forzi tas-suq.

Din il-possibilità mhijiex meqjusa bħala waħda realistika minħabba l-organizzazzjoni partikulari ta' dan is-settur fejn għalkemm hemm attivi ħafna professjonisti, dawn m'għandhomx l-istess possibilità li jiddominaw is-suq; u

D) Simplifikazzjoni tal-leġiżlazzjoni eżistent permezz tar-riformulazzjoni tad-Direttiva 92/34/KEE.

Din l-aħħar possibilità ġiet magħżula peress li tiżgura trasparenza u effettività fil-ħidma tas-suq.

Dan il-għan se jintlaħaq bl-adozzjoni ta' proċedura armonizzata għaċ-ċertifikazzjoni ta' materjal ta' propagazzjoni u l-ħolqien ta' bażi legali li se jipprovdi garanziji miżjuda għall-identifikazzjoni tal-varjetajiet u l-materjal fuq is-suq.

Fl-istess ħin, direttivi ta' implimentazzjoni se jinkludu ħafna regoli dettaljati biex b'hekk ikunu żgurati armonizzazzjoni u maniġġjar tas-settur.

Evalwazzjoni tal-proposta

Il-proposta għal direttiva tal-Kunsill dwar il-kummerċjalizzazzjoni ta' materjal ta' propagazzjoni minn pjanti tal-frott, u ta' pjanti tal-frott maħsuba għall-produzzjoni tal-frott, hija meħtieġa sabiex tindirizza żviluppi f'dan is-settur.

Il-punti pożittivi tal-proposta jinkludu: (a) l-introduzzjoni ta' definizzjoni ġdida għal kummerċjalizzazzjoni li tkopri l-attivitajiet intraprenditorjali li jinvolvu l-kummerċjalizzazzjoni ta' materjal ta' propagazzjoni u pjanti tal-frott, (b) l-estensjoni tad-definizzjoni ta' 'fornitur' li tinkludi l-importatur, (c) l-implimentazzjoni ta' ċertifikazzjoni b'konformità mas-sistemi internazzjonali ta' ċertifikazzjoni u identifikazzjoni ta' varjetajiet ibbażati fuq il-protokolli ta' l-l-Uffiċċju Komunitarju tal-Varjetajiet tal-Pjanti u l-linji gwida għall-ħarsien ta' Varjetajiet Ġodda ta' Pjanti u (d) l-eżaminazzjoni ta' kwistjonijiet ta' saħħa tal-pjanti b'konformità mad-dispożizzjonijet tad-Direttiva 2000/29.

Ir-rapporteur tagħkom jixtieq ukoll jiġbed l-attenzjoni għad-definizzjonijiet ta' 'varjeta' u 'klonu' u r-referenza għat-terminu 'valur pomoloġiku' fir-rigward ta' dak li jipproduċu l-pjanti u l-kwalità tal-frott, għalkemm hawnhekk hawn involut element ta' soġġettivita.

Il-kundizzjonijiet differenti miksuba fl-Istati Membri individwali jagħmluha diffiċli li tiġi żgurata oġġettività fl-evalwazzjoni tal-valur pomoloġiku.

Il-bażi legali tad-direttiva huwa l-Artikolu 37 tat-Trattat li jistabbilixxi l-Komunità Ewropea li jeskludi l-prinċipju ta' sussidjarjeta.Madankollu, dan huwa konformi mal-prinċipju ta' proporzjonalità li jfisser li l-proposta ma tmurx lil hinn minn dak li huwa meqjus dispensabbli biex jinkisbu l-objettivi tagħha; il-piż amministrattiv għall-awtoritajiet nazzjonali u Komunitarji huwa limitat.

Fl-aħħar nett, din id-direttiva ma għandhiex impatt sostanzjali fuq il-baġit tal-Komunita.

Kummenti speċjali

A) Ir-rapporteur tagħkom huwa ta' l-opinjoni li l-proċedura ta' riformulazzoni tad-Direttiva eżistenti 92/34 - il-proċedura magħżula mill-Kummissjoni minflok reviżjoni - tillimita b'mod sinifikanti l-kamp ta' applikazzjoni għal bidliet sustantivi.

B'mod partikulari dan ifisser li l-Parlament u l-Kunsill jistgħu jagħmlu bidliet u jissuġġerixxu titjibiet biss fir-rigward ta' punti fejn il-Kummissjoni stess interveniet biex tikkoreġi l-oriġinal (immarkat bil-griż fil-proposta għal direttiva).

Madankollu, f'ċertu punti fejn ir-rapporteur tagħkom ħass li huwa neċessarju, huwa mar ftit iktar minn hekk, u huwa tal-fehma li kienet idea tajba li jiġu eżaminati oqsma oħra tad-direttiva sabiex tinkiseb leġiżlazzjoni integrata dwar il-kummerċjalizzazzjoni ta' materjal ta' propagazzjoni minn pjanti tal-frott, u ta' pjanti tal-frott maħsuba għall-produzzjoni tal-frott.

Huwa jispera li l-Kummissjon tagħti l-kunsens tagħha peress li ovvjament dan huwa prekondizzjoni għall-adozzjoni skond il-proċedura ta' riformulazzoni.

B) Wara li eżamina l-proposta tal-Kummissjoni għar-riformulazzoni tad-direttiva, ir-rapporteur tagħkom ikkonkluda li l-Kummissjoni ma rnexxilhiex tallinja din il-proposta ma' direttivi korrispondenti dwar materjal ta' propagazzjoni għal kategoriji oħrajn, pereżempju d-dwieli, minkejja l-fatt li wieħed mill-objettivi dikjarati tar-direttiva riformulata hija li 'tippermetti l-armonizzazzjoni ta' din id-Direttiva mad-Direttivi l-oħra dwar il-kummerċjalizzazzjoni ta' materjal ta' propagazzjoni li riċentament ġew emendati fil-qafas tal-Politika Komuni l-ġdida għall-Agrikoltura'.

Jekk ma jsir l-ebda sforz f'din id-direzzjoni, se jkollna erba' direttivi (dwar materjal ta' propagazzjoni għall-pjanti ornamentali, pjanti forestali, dwieli u pjanti tal-frott), kull waħda minnhom bid-definizzjonijiet, metodi ta' implimentazzjoni u metodi ta' kontroll u superviżjoni tagħha; dan sempliċiment se jżid il-konfużjoni għal dawk li jaħdmu f'dan is-settur.

Huwa magħruf sew li l-istess fornituri huma ħafna drabi involuti fil-kummerċjalizzazzjoni ta' materjal ta' propagazzjoni ta' kategoriji differenti, u hija biċċa xogħol immensament kumplessa għal dawn biex japplikaw ir-regoli differenti għal kull kategorija.

Barra minn hekk, approċċ bħal dan ikun totalment antitetiku għall-objettiv tal-Kummissjoni li tissimplifika l-leġiżlazzjoni tal-Komunita.

C) Il-kummerċjalizzazzjoni ta' materjal CAC (standards minimi tal-Komunità - minimum Community standards) hija mixtieqa u hija miżmuma kif xieraq, peress li għandha s-suq tagħha fl-UE.

Madankollu, għandu jkun hemm distinzjoni ċara bejn dan u materjal ċertifikat, u fid-direttiva għandu wkoll jogħla l-livell ta' dan mil-lat ta' kwalità u saħħa tal-pjanti.

Il-kontrolli mitluba għandhom jieħdu forma ta' kontrolli fuq il-post u mhux neċessarjament ta' kontrolli komprensivi qabel il-kummerċjalizzazzjoni, kif ġie propost, peress li dan joħloq problemi tas-suq ta' forniment.

D) Sa fejn huma konċernati l-importazzjonijiet, id-derogi kostanti akkordati għal importazzjonijiet minn pajjiżi terzi qed idgħajfu lil din is-sistemi, iżda, aktar importanti, dawn ifissru li hemm periklu ta' tixrid ta' patoġeni fi ħdan l-UE.

Għalhekk huwa propost li fornituri minn pajjiżi terzi għandhom jiddaħħlu f'reġistru u li għandhom isiru dispożizzjonijiet għal kontrolli.

E) Fir-rigward ta' organiżmi ġenetikament modifikati, ir-rapporteur tagħkom jipproponi li dawn għandhom jintużaw biss bħala stokk li fuqhom jiġu mlaqqma l-varjetajiet mixtieqa, u dan isir biss wara li jsiru studji ta' evalwazzjoni biex jillimitaw il-periklu għas-saħħa tal-bniedem u ta' l-ambjent, filwaqt li jiġi kjarifikat l-iskop ta' modifikazzjoni ġenetika.

F) Element bażiku huwa ċ-ċertifikazzjoni korretta ta' materjal kummerċjalizzat permezz ta' dispożizzjonijiet li għandhom jiġu inklużi fid-direttiva.

Waqt l-ippakkettar, l-istorjar, it-trasport u r-riproduzzjoni, materjal ta' propagazzjoni u pjanti tal-frott għandhom jitħallew f'lottijiet separati u għandhom jiġu tikkettati b'mod xieraq sabiex tkun żgurata t-traċċabilita.

G) Kwistjonijiet oħra indirizzati mir-rapporteur tagħkom huma: il-ħtieġa li jiġu reġistrati f'listi varjetajiet kummerċjalizzati sabiex ikunu jistgħu jintużaw bħala punt ta' riferiment għall-partijiet interessati, id-dħul ta' l-ismijiet tal-fornituri f'reġistri uffiċjali, u l-possibilità li jitwettqu kontrolli mill-awtoritajiet uffiċjali ta' l-Istati Membri konċernati li għandhom ikunu l-uniċi responsabbli għas-superviżjoni.

Punt importanti huwa l-opportunità provduta biex tiġi salvagwardjata l-professjoni ta' agronomista u l-ħtieġa li jiġi impjegat persunal speċjalizzat f'impriżi f'din il-fergħa sabiex jiġu indirizzati b'mod responsabbli kwistjonijiet imqajma minn materjal ta' propagazzjoni.

H) Fl-aħħar nett, rigward il-komitoloġija, m'għandu jsir xejn li jipperikola l-irwol tal-Kumitat Permanenti dwar il-Materjal ta' Propagazzjoni u l-Ispeċi u l-Ġeneri ta' Pjanti tal-Frott, peress li l-kontribuzzjoni tiegħu s'issa kienet kostruttiva ħafna dwar l-karatteristiċi speċifiċi ta' dan is-settur.

KUMITAT GĦALL-AFFARIJIET LEGALI

Chairman tal- Kumitat għall-Agrikoltura u l-Iżvilupp Rurali

Suġġett : Proposta għal-direttiva tal-Kunsill dwar il-marketing tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni tal-frott ( 2007/0014(CNS) ) (Verżjoni riveduta)

Il-Kumitat għall-Affarijiet Legali, li tiegħu jien iċ-Chairman, eżami l-proposta msemmija hawnfuq skond l-Artikolu 80a rigward ir-Riformulazzjoni kif imdaħħal fir-Regoli ta' Proċedura tal-Parlament b'deċiżjoni tal-Parlament fl-10 ta' Mejju 2007.

Il-Paragrafu 3 jgħid hekk:

"Jekk il-Kumitat responsabbli għall-Affarijiet Legali jikkonkludi li l-proposta ma tinvolvix tibdil sostanzjali, huwa għandu jirreferiha lill-Parlament għall-approvazzjoni tiegħu.

F'dan il-każ, minbarra l-kundizzjonijiet stabbiliti fl-Artikoli 150 u 151, l-emendi għandhom ikunu ammissibbli mill-kumitat responsabbli jekk jikkonċernaw dawk il-partijiet tal-proposta li jinkludu tibdiliet sostanzjali.

Madankollu, emendi tal-partijiet li ma nbidlux jistgħu jiġu ammessi fuq bażi eċċezzjonali u skond il-każ miċ-chairman ta' dan il-Kumitat jekk iqis li raġunijiet relatati mal-koerenza interna tat-test jew mar-rabta ma' emendi oħra ammissibbli jkunu jeżiġu li dan isir.

Dawn ir-raġunijiet għandhom jitniżżlu f'ġustifikazzjoni miktuba ta' l-emendi".

Skond l-opinjoni tas-Servizz Legali, li r-rappreżentat tiegħu ħa sehem fil-laqgħat tal-Grupp ta' Ħidma Konsultattiv li eżamina l-proposta għar-riformulazzjoni, u bi qbil mar-rakkomandazzjonijiet tar-rapporteur, il-Kumitat għall-Affarijiet Legali jqis li l-proposta in kwistjoni ma' tinkludix tibdiliet sostanzjali għajr dawk identifikati mill-proposta stess, u rigward il-kodifikazzjoni ta' dawn it-tibdiliet fir-rigward ta' dispożizzjonijiet li ma jinbidlux ta' l-atti preċedenti, iqis li l-proposta fiha biss kodifikazzjoni sempliċi tat-testi eżistenti, mingħajr ebda bidla fis-sustanza tagħhom.

Bħala konklużjoni, il-Kumitat għall-Affarijiet Legali jirrakkomanda lill-Kumitat tiegħek, bħala l-kumitat responsabbli, sabiex jipproċedi għall-eżami tal-proposta msemmija hawnfuq skond l-Artikolu 80a.

PROĊEDURA

Il-marketing tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni tal-frott (Verżjoni riveduta)

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali


Approvazzjoni ta' €308 biljun għall-fondi strutturali għall-perjodu 2007-13

Politika reġjonali

Il-Parlament adotta erba' rapporti imħejja fi ħdan il-Kumitat għall-Iżvilupp Reġjonali dwar il-fondi strutturali għall-perjodu 2007-2013, kif ukoll rapport imħejji fi ħdan il-Kumitat għall-Impjiegi u l-Affarijiet Soċjali dwar il-Fond Soċjali Ewropew, li japprova l-pożizzjoni komuni tal-Kunsill mingħajr emendi.

Dan ifisser li mill-1 ta' Jannar 2007, ser ikun hemm allokazzjoni ta' €308 biljun, jew 35.7% mill-baġit ta' l-UE għal dawn il-fondi, bl-għan li tiżdied is-solidarjeta' bejn ir-reġjuni.

Ir-regolament ġenerali

Ir-rapport li kien imħejji minn Konstantinos HATZIDAKIS (EPP-ED, EL) ġie adottat b'533 vot favur, 41 kontra u 53 astensjoni u jitkellem dwar id-dispożizzjonijiet ġenerali ta' l-ERDF, tal-Fond Soċjali Ewropew (ESF) u tal-Fond ta' Koeżjoni.

Il-Parlament għandu biss poteri ta' kunsens fuq ir-regolament ġenerali, iżda matul negozjati, il-Kumitat għall-Iżvilupp Reġjonali kien irnexxilu jikkonvinċi lill-Presidenza Awstrijaka tinkludi ħafna mir-rikjesti tal-MPE fil-pożizzjoni komuni tal-Kunsill.

Dawn jinkludu:

- titjib ta' l-aspett ambjentali, b'mod speċjali l-iżvilupp sostenibbli, fl-immaniġġjar tal-Fondi Strutturali u tal-Fond ta' Koeżjoni, u l-introduzzjoni ta' artikolu ġdid li jiżgura li dejjem jingħata każ ta' dan l-aspett fl-implementazzjoni tal-Fondi;

- il-fatt li l-Fondi Strutturali u l-Fond ta' Koeżjoni għandhom jappoġġjaw skemi ta' titjib u promozzjoni ta' l-aċċessibilita' għal persuni b'diżabilita';

- tisħiħ fil-prinċipju ta' sħubija: dan ifisser li kwalunwke korp approprjat li jirrappreżenta s-soċjeta' ċivili, l-imsieħba ambjentali, organizzazzjonijiet mhux governattivi u korpijiet responsabbli għall-promozzjoni ta' l-ugwaljanza bejn l-irġiel u n-nisa jistgħu jieħdu sehem fin-negozjati ta' sħubija tal-fondi strutturali.

Madankollu, il-Kunsill ma kienx aċċetta l-idea li fondi strutturali li ma jkunux ġew allokati, jerġgħu jintużaw minflok ma jerġgħu jitpoġġew fil-baġit ġenerali ta' l-UE.

Il-Fond Ewropew għall-Iżvilupp Reġjonali

Wara negozjati li saru bejn ir-rapporteur Claudio FAVA (PES, IT) flimkien mal-Kumitat u l-Kunsill, dan ta' l-aħħar inkluda fit-test il-kwistjonijiet l-iktar importanti għall-Kumitat dwar l-ERDF:

- Dwar il-VAT, il-Kummissjoni kienet ipproponiet li VAT li ma tkunx tista' tiġi rkuprata ssir eliġibbli għall-fondi biss fil-każ tal-ESF.

Minn naħa tiegħu, il-Kunsill kien ikkonkluda li VAT li ma tkunx tista' tiġi rkuprata għandha tkun eliġibbli fil-każ ta' l-ERDF, l-ESF u l-Fond ta' Koeżjoni biss għal dawk l-Istati Membri li l-Prodott Gross Domestiku (GDP) tagħhom ma jkunx iktar minn 85% tal-medja tal-GDP ta' l-UE.

Il-Kumitat ried li din il-ħaġa tkun applikabbli għall-Istati Membri kollha u fl-aħħar il-Kunsill qabel.

- Dwar l-akkomodazzjoni, il-Kummissjoni kienet ipproponiet li din ma tkunx eliġibbli għall-fondi.

Il-Kunsill kien ippropona li l-akkomodazzjoni tkun eliġibbli għall-ERDF għal dawk l-Istati Membri li l-GDP tagħhom ma jkunx ogħla minn 85% tal-medja tal-GDP ta' l-UE.

Fl-aħħar iżda, il-pożizzjoni komuni tal-Kunsill fiha referenza għal emendi proposti mill-Parlament fl-ewwel qari tal-proċedura, sabiex isiru eliġibbli l-ispejjeż għal restawr ta' akkomodazzjoni soċjali għall-iffrankar ta' l-enerġija u għall-ħarsien ta' l-ambjent.

Il-Fond ta' Koeżjoni

Il-Parlament adotta r-rapport ta' Alfonso ANDRIA (ALDE, IT) b'567 vot favur, 29 kontra u 36 astensjoni, li approva ż-żieda fil-Fond ta' Koeżjoni minn € 18 (għall-perjodu 2000-2006) għal €61.59 biljun għas-seba' snin li jmiss.

Wara t-tkabbir ta' l-Unjoni Ewropea fl-2004, il-Fond ta' Koeżjoni sar japplika għall-10 Stati Membri l-ġodda sas-sena 2006, kif ukoll għat-tliet Stati Membri li kienu eliġibbli fl-aħħar tal-perjodu 2000-2006, jiġifieri l-Greċja, il-Portugall u l-Ispanja.

Sabiex pajjiż ikun eliġibbli għall-Fond ta' Koeżjoni, id-Dħul Gross Nazzjonali (GNI) per capita għandu jkun inqas minn 90% tal-medja tad-dħul nazzjonali tal-Komunita'.

Dan huwa l-każ ta' l-Istati Membri l-ġodda kollha.

Koperazzjoni territorjali Ewropea

Il-Kummissjoni kienet ipproponiet objettiv ġdid, bl-għan li tkompli integrazzjoni bilanċata tat-territorji ta' l-UE permezz ta' appoġġ għall-koperazzjoni bejn reġjuni li jaqsmu fruntieri ta' l-art jew tal-baħar.

Din l-azzjoni għandha tinkludi attivitajiet li jippromwovu żvilupp territorjali integrat u appoġġ għall-koperazzjoni bejn ir-reġjuni u skambju ta' l-esperjenzi.

Matul in-negozjati dwar il-Perspettivi Finanzjarji, il-MPE żguraw li jiġu allokati €300 miljun iżjed għall-koeżjoni territorjali.

Il-Kumitat kien favur l-idea li €200 miljun minnhom ikunu allokati għaż-żona transnazzjonali waqt li €100 miljun imorru għall-koperazzjoni bejn ir-reġjuni.

Il-Kunsill iddeċieda li jieħu l-parir tar-rapporteur Jan OLBRYCHT (PES, PL) u tal-Kumitat u biddel l-isem ta' dan l-istrument il-ġdid minn " European grouping of cross-border cooperation " għal " European grouping of territorial cooperation ".

Il-Fond Soċjali Ewropew

Ir-rapport imħejji minn José SILVA PENEDA (EPP-ED, PT) fi ħdan il-Kumitat għall-Impjiegi u l-Affarijiet Soċjali approva l-pożizzjoni komuni tal-Kunsill dwar ir-regolament dwar l-ESF għall-perjodu 2007-2013 mingħajr emendi.

Ir-rapporteur enfasizza l-fatt li l-Kunsill inkluda numru kbir ta' emendi li kienu saru mill-Parlament matul l-ewwel qari tal-proċedura.

Dawn jinkludu azzjonijiet favur l-esklużjoni soċjali, l-ugwaljanza bejn is-sessi u l-integrazzjoni ta' persuni b'diżabilita' jew inattivi, u azzjonijiet kontra d-diskriminazzjoni.

Ir-regolament dwar l-ESF jipprovdi qafas għall-intervenzjoni ta' dan il-fond madwar l-UE kollha għas-seba' snin li ġejjin u jinkludi dispożizzjonijiet dwar x'tip ta' attivitajiet jistgħu jkunu ffinanzjati minn dan il-fond.

Dan ir-regolament, flimkien mar-regolamenti dwar il-Fond ta' Koeżjoni, l-ERDF, il- European grouping of territorial cooperation , u r-regoli ġenerali applikabbli għall-fondi kollha, jirrappreżentaw il-Qafas Legali tal-Komunita' għall-implementazzjoni tal-politika ta' koeżjoni għall-perjodu 2007-2013.

Wara li l-Parlament adotta dawn ir-rapporti, il-proċedura tagħlaq u għalhekk il-fondi għandhom ikunu disponibbli mill-1 ta' Jannar 2007.

Iżda qabel ma l-flus ikunu jistgħu jiġu allokatti lill-Istati Membri, il-Kummissjoni għandha tipprepara l-hekk imsejħa Linji Gwida Strateġiċi u l-Parlament għandu japprovahom f'Settembru permezz tal-proċedura ta' kunsens.

Proċeduri: Kodeċiżjoni (II) / Kunsens

20060628IPR09333 Il-Fondi ta' koeżjoni (dispożizzjonijiet ġenerali) [Hatzidakis] Il-Fondi Ewropej għall-iżvilupp reġjonali [Fava] It-twaqqif ta' Fondi ta' koeżjoni [Andria] Grupp Ewropew ta' koperazzjoni territorjali (GEKT) [Olbrycht] Il-Fond Soċjali Ewropew [Silva Peneda]


Mergers tal-banek transkonfinali: tneħħija ta' l-ostakoli, protezzjoni tal-konsumatur

Affarijiet ekonomiċi u monetarji

Il-MPE adottaw rapport dwar l-implikazzjonijiet ta' mergers fis-settur bankarju u dak tas-servizzi finanzjarji għal konsumaturi, kumpaniji, impjegati u regolaturi.

Dan ir-rapport kien imħejji minn Joseph MUSCAT (PES, MT) fi ħdan il-Kumitat għall-Affarijiet Ekonomiċi u Monetarji, u jgħid li l-konsolidazzjoni tas-swieq finanzjarji hija biss waħda mill-mezzi biex is-settur ikun jista' jirrispondi għal kompetizzjoni li qed tikber fil-livell ta' l-UE u dak globali.

Il-konsolidazzjoni - benefiċċji u tħassib

Skond il-Membri, il-konsolidazzjoni fis-swieq finanzjarji m'għandux ikollha l-għan li tilħaq numru partikolari ta' istituzzjonijiet finanzjarji u għandha tkun " proporzjonali mal-kompetizzjoni fis-swieq finanzjarji ".

Huma innutaw li waqt l-attivita' tal- mergers aktarx ikollha effett pożittiv fuq il-kompetittivita', " spiss tkun akkumpanjata b'perċezzjoni negattiva ta' biża ta' telf ta' impjiegi ".

Għalhekk iridu li kumpaniji involuti f'dan it-tip ta' attivita' iqisu " r-responsabilta' soċjali tagħhom ".

Ir-rapport jgħid ukoll li l-konsolidazzjoni m'għandiex tkun għan politiku biss, iżda għandha wkoll iġġib " benefiċċji ċari għall-ekonomija billi tistimula t-tkabbir, tħeġġeġ l-innovazzjoni, tiżgura l-kompetizzjoni, ittejjeb l-aċċess għal għoti ta' fondi, tippermetti lill-istituzzjonijiet finanzjarji biex jisfruttaw sinerġiji u effiċjenzi fl-infiq, u tagħti lill-konsumaturi għażla akbar u kwalita' aħjar, filwaqt li tiżgura livell adegwat ta' ħarsien għall-konsumatur ".

Ostakoli għal suq ta' l-UE integrat sew fil-qasam tas-servizzi finanzjarji

Il-Membri huma wkoll ta' l-opinjoni li dawn il-benefiċċji " m'għandhomx ikunu mxekkla minn ostakli mingħajr ġustifikazzjoni ", bħal ostakli ta' taxxi u sistemi differenti ta' sorveljanza.

Prattiċi nazzjonali ta' sorveljanza u standards differenti jistgħu jżidu l-ispejjeż ta' l-operat ta' kumpaniji li jaħdmu bejn il-fruntieri.

Il-Membri laqgħu il-progress li sar s'issa mill-korpi regolatorji nazzjonali - l-hekk imsejħa Kumitati tat-3 Livell - u qegħdin iħeġġuhom jiksbu iktar konverġenza fl-approċċi tagħhom.

Fost l-ostakoli ta' taxxa, il-Parlament enfasizza kwistjonijiet relatati mal-VAT wara transazzjonijiet li jsiru fost grupp ta' kumpaniji, kif ukoll in-nuqqas tan-newtralita' u n-nuqqas ta' ċertezza legali fit-trattament tal-VAT fost is-servizzi finanzjarji.

Kwistjoni oħra għandha x'taqsam mal-fatt li ħafna drabi, sistemi tat-taxxa jiffavorixxu l-ħlas ta' dividendi domestiċi milli dawk ta' l-UE.

Sorveljanza meta kumpaniji finanzjarji jingħaqdu

Mill-banda l-oħra, żieda fil-konsolidazzjoni ta' l-industrija tfisser li l-qafas ta' sorveljanza wkoll għandu jiżviluppa u għandu jkun hemm definizzjoni ċara tar-responsabbiltajiet bejn ir-regolaturi tal-post u dawk tal-pajjiż ospitanti.

F'każ ta' kriżi, il-koperazzjoni u l-fiduċja reċiproka bejn l-awtoritajiet ta' sorveljanza huma kruċjali, għalhekk il-MPE ħeġġew lill-Kummissjoni u l-awtoritajiet nazzjonali biex flimkien jiżviluppaw proposti għall-immaniġġjar effettiv ta' kriżi.

Il-Parlament irid ukoll li jitwaqqaf kumitat ta' " nies għorrief " sabiex jistudjaw il-kwistjoni ta' superviżjoni prudenzjali tas-swieq finanzjarji ta' l-UE waqt il-proċess ta' konsolidazzjoni.

Dan il-kumitat għandu jitwaqqaf qabel l-aħħar ta' din is-sena u għandu jirrapporta lura wara sitt xhur.

Is-Sur Muscat tkellem waqt id-dibattitu bħala rapporteur:

" Is-suġġetti li jqumu fid-dibattitu li ghandna quddiemna huma bosta, importanti u sensittivi.

Għalhekk nagħżel li mmur mill-ewwel fuq l-enfasi ewlenija ta' dan ir-rapport li fuqu – b'mod sinjifikattiv – intlaħqet konverġenza wiesgħa fil-Kumitat għall-Affarijiet Ekonomici u Monetarji.

Il-messaġġi tagħna huma erbgħa:

L-ewwel nett, li nirrikonoxxu l-proċess ta' konsolidazzjoni fil-qasam tas-servizzi finanzjarji bħala wieħed li sal-lum il-ġurnata kellu effetti ekonomiċi pożittivi.

It-tieni: Huwa s-suq – regolat b' mod ġust, trasparenti u mingħajr xkiel mhux ġustifikat – li jiddeċiedi x'għandu jkun il-livell ta' konsolidazzjoni.

It-tielet: Ir-rwol tagħna bħala leġislaturi huwa li naraw li dan il-proċess – b'mod ewlieni ix-xiri u l-għaqda bejn il-banek – iwassal għal aktar kompetizzjoni u mhux għal ħolqien ta' monopolji ġodda.

Ir-raba': Il-kompetizzjoni għandha tissarraf f'għazla vera u aktar wiesgħa bejn prodotti u servizzi ta' kwalita' li jilħqu l-akbar firxa ta' konsumaturi.

Il-konsumaturi: Dawn, fil-fehma tiegħi, għandhom ikunu dawk li jgawdu l-benefiċċji li huma possibbli minn dan il-proċess.

Jinteressani li l-istituzzjonijiet finanzjarji jmorru tajjeb mill-konsolidament.

Iżda jinteressani ferm aktar li l-akbar benefiċċji jmorru għand il-konsumatur f'forma ta' għazla usa, prodotti aħjar, servizz aktar effiċjenti u prezzijiet aktar kompetittivi.

B'konsumaturi nifhmu b'mod ewlieni l-individwi u l-familji, speċjalment dawk li huma l-aktar vulnerabbli.

Magħhom iżda nżidu wkoll il-kumpaniji, l-aktar dawk zgħar u ta' daqs medju, li huma l-qofol ta' l-ekonomiji tagħna, u li għandhom jingħataw is-servizz li jixirqilhom.

F'dan il-punt, min jaqsam l-ideali soċjali tiegħi jista' jaħbat jikkonfondi: Iva, tajjeb li l-konsumaturi jkollhom aktar benefiċċji permezz tal-konsolidazzjoni, iżda għandhom ikunu l-ħaddiema ta' l-organizazzjonijiet finanzjarji li jħallsu ghal dan?

Ma nistgħux ngħaddsu rasna fir-ramel u nippretendu li din il-problema ma teżistix.

Aħbarijiet dwar xiri u għaqdiet bejn kumpaniji ħafna drabi ma jeċitawx lill-ħaddiema bil-prospetti ġodda li jistgħu ikollhom.

Bil-maqlub, inisslulhom tħassib li l-ekonomiji li jissemmew se jsiru spejjeż tal-kundizzjonijiet – jew saħansitra agħar, tal-post tax-xogħol – tagħhom.

M'hemmx soluzzjoni waħda.

M'għandix dubju li istituzzjonijiet serji jħarsu lejn metodi oħra ta' effiċjenza qabel ma jikkunsidraw li jduru fuq il-ħaddiema.

Iżda hemm min mhux ix-xempju tar-responsabbilta' soċjali lejn il-komunita'.

Il-punt li żgur irridu nappoġġjaw huwa dak li għamlu miegħi r-rappreżentanti tal-ħaddiema minn madwar l-Ewropa, jiġifieri l-bżonn li huma jkunu infurmati u involuti fil-proċess kmieni kemm jista' jkun.

Hemm punt ieħor relatat.

L-ekonomija tal-pajjiżi, speċjalment dawk fi tranżizzjoni jew qed jiżviluppaw, mhix sempliċiment baqra li trid tinħaleb.

Il-korporazzjonijiet huma fid-dmir li verament jinvestu f'dawn il-pajjizi b'ħolqien ta' opportunitajiet ġodda u aħjar ta' xogħol, u jagħtu aċċess għal kwalita' ogħla ta' servizz.

L-ambjent il-ġdid li qed jifforma fil-qasam tas-servizzi finanzjarji se jippressa fuqna bġala leġislaturi mistoqsijiet kruċjali, fosthom dwar is-superviżjoni.

Ħafna mill-awtoritajiet nazzjonali qed jagħmlu xogħol eċċellenti.

Imma l-mistoqsija hija akbar minn hekk: Bil-forma li qed jieħu s-suq, dan il-qafas ta' superviżjoni għadu tajjeb biex iħares interessi delikati bħal dawk ekonomiċi u tal-konsumaturi?

Jeżistu tweġibiet differenti għal din il-mistoqsija, anki fostna stess.

Iżda rridu nibdew niddiskuthom u mhux inħalluhom fuq l-ixkaffa.

Jekk ma nibdewx niffaċċjaw dawn il-mistoqsijiet, il-periklu jkun li f'futur mhux daqstant imbiegħed meta tista' tinqala xi kriżi, ma jkollniex l-għodda – ikunu x'ikunu – biex niffaċċjawha.

Huwa għalhekk ukoll li r-rakkomandazzjoni ewlenija ta' dan ir-rapport hija li nitolbu kumitat ta' esperti indipendenti biex fi żmien sitt xhur minn meta jingħataw il-mandat jagħtuna proposti alternattivi li nistgħu nikkunsidraw biex imbagħad niddeciedu f' il-qasam…

Nemmen li għandna rapport konkret, bilanċjat u pożittiv li jista' jibgħat sinjal b'saħħtu li l-Parlament Ewropew għandu viżjoni ċara għal settur li huwa tant importanti għall-ekonomiji u ċ-ċittadini tagħna ."

Proċedura: Inizjattiva Dibattitu: 03.07.06

20060629IPR09348 Konsolidazzjoni fis-settur tas-servizzi finanzjarji


L-impatt ta' l-avvjazzjoni ċivili fuq il-klima

L-UE impenjat ruħha li tieħu azzjoni kontra l-bidla fil-klima.

Il-kontribut ta' l-avjazzjoni għall-bidla fil-klima huwa sostanzjali u qed jiżdied b'rata mgħaġġla, wat li din m'hi suġġetta għall-ebda impenn internazzjonali fil-qasam tal-bidla fil-klima.

Għalhekk, il-MPE adottaw rapport dwar it-tnaqqis ta' l-impatt ta' l-avjazzjoni fuq il-bidla fil-klima, b'439 vot favur, 74 kontra u 102 astensjoni.

Permezz tar-rapport imħejji minn Caroline LUCAS (Greens/EFA, UK), il-Parlament laqa' l-fatt li l-Kummissjoni għarfet li hemm bżonn ta' pakkett sħiħ ta' miżuri li jinkludi strumenti regolatorji, ekonomiċi, teknoloġiċi u operazzjonali " biex ikunu indirizzati l-impatti kollha ta' l-avjazzjoni fuq il-klima, filwaqt li jiġi applikat kemm il-prinċipju li min iniġġes iħallas, kif ukoll tiġi żgurata l-internalizzazzjoni sħiħa ta' l-ispejjeż ."

Fl-istess ħin, il-Parlament irid jiżgura li " tingħata attenzjoni speċjali lis-sitwazzjoni tat-territorji l-aktar iżolati li huma partikolarment dipendenti fuq is-servizz tat-trasport ta' l-ajru u, b'mod speċjali, lir-reġjoni insulari jew l-aktar imbiegħda, fejn is-soluzzjonijiet alternattivi huma limitati jew ma jeżistux ".

Il-Membri appoġġjaw l-intenzjoni tal-Kummissjoni li tkompli bl-introduzzjoni tat-taxxi fuq il-pitrolju.

Huma ħeġġewha tibda minnufiħ b'din l-azzjoni billi titlob li ssir taxxa fuq it-titjiriet domestiċi u fl-UE.

Madankollu huma inkludew l-possibilta' li jiġu eżentati l-linji kollha ta' l-ajru li joperaw fuq l-istess rotot li joperaw fuqhom linji ta' l-ajru mhux ta' l-UE.

Il-Parlament fakkar li l-eżenzjonijiet mit-taxxa fuq trasport ta' l-ajru u żbilanċi oħra qed iwasslu għal " kompetizzjoni inġusta ħafna " bejn l-avjazzjoni u setturi oħra tat-trasport, speċjalment dar ferrovjarju, għaliex dan m'għandux biss taxxi iżda jaqa' wkoll taħt l-Iskema għall-Iskambju ta' Kwoti ta' Emissjonijiet ta' Gassijiet Serra ta' l-UE ( EU Emissions Trading Scheme -ETS), li tkompli żżid l-ispejjeż.

Il-MPE għarfu li l-iskambju ta' kwoti ta' emissjonijiet għandu l-potenzjal li jkollu rwol f'pakkett komprensiv ta' miżuri li jindirizzaw l-impatt ta' l-avjazzjoni fuq il-klima.

Fl-istess ħin, ipproponew l-introduzzjoni ta' skema separata dedikata għall-emissjonijiet ta' l-avjazzjoni, għaliex peress li l-avvjazzjoni m'għandhiex impenji internazzjonali li jorbtu l-livelli ta' emissjoni, dan is-settur mhux ħa jkollu drittijiet ta' bejgħ fi ħdan l-ETS.

Madankollu, jekk eventwalment l-avjazzjoni tkun inkorporata fl-ETS, il-Membri jridu li jkun hemm ta' l-anqas fażi bi prova ta' skema separata għall-perjodu bejn l-2008 u l-2012.

Huma ipproponew li f'każ ta' inkorporazzjoni fl-ETS, jiġu applikati kundizzjonijiet speċjali biex ikun żgurat li dan ma jkunx ta' tfixkil għall-kompetizzjoni f'setturi anqas protetti.

Għalhekk għandu jkun hemm limitu fuq in-numru ta' drittijiet ta' emissjoni li s-settur ta' l-avvazzjoni jitħalla jixtri mis-suq.

Il-MPE jixtiequ li parti mit-tnaqqis ta' emissjonijiet meħtieġa ssir mingħajr negozjati qabel ma jitħalla jixtri l-permessi.

Il-Parlament jixtieq ukoll li l-Kummissjoni tressaq strumenti ta' politika oħra u tħeġġeġ riċerka dwar l-impatti ta' l-avjazzjoni fuq il-klima mhux kkawżati mis-CO2.

Il-MPE huma ta' l-opinjoni li meta jkunu jeżistu inċertezzi dwar kwalunkwe minn dawn l-impatti, il-politika għandha tkun ibbażata fuq il-prinċipju ta' prekawzjoni.

Għandha tingħata wkoll attenzjoni speċjali lit-tniġġis ta' l-arja u l-istorbju waqt it-tlugħ u l-inżul ta' l-inġenji ta' l-ajru.

Proċedura: Inizjattiva Dibattitu: 03.07.06

20060628IPR09334 Tnaqqis ta' l-impatt ta' l-avjazzjoni fuq il-bidla fil-klima


Il-Presidenza Finlandiża: Bżonn ta' iktar Ewropa

Kunsill Ewropew

Il-Prim Ministru Finlandiż Matti VANHANEN ippreżenta l-prijoritajiet tal-programm tal-Presidenza Finlandiża għas-sitt xhur li ġejjin.

Huwa qal li: "L-Unjoni għandha tħares 'il quddiem, tieħu l-opportunitajiet għal riforma u turi li għandha r-rieda politika li tiżviluppa… ir-risposta ħafna drabi hija 'iktar Ewropa' u mhux 'inqas Ewropa'."

Il-Presidenza Finlandiża

Is-Sur Vanhanen qal li l-Presidenza Finlandiża ser tipprova tagħmel lill-UE tħares lejn il-ġejjieni sabiex " nirriflettu x'tip ta' Unjoni rridu jkollna fi żmien għoxrin sena, u kif nistgħu niksbuha… biex nissalvagwardjaw il-ġejjieni tagħna, għandna bżonn nieħdu azzjoni konkreta issa, avolja l-effetti jinħassu biss iktar tard ".

Huwa qal li ma jaqbilx ma' " diskorsi pessimisti li jgħidu li l-Unjoni qiegħda fi kriżi…

L-Unjoni hija kapaci tieħu deċiżjonijiet importanti meta l-rieda politika tkun hemm ".

Kompla jgħid li n-nuqqas ta' saħħa fil-leġitimita' ta' hija parzjalment minħabba l-fatt li ċ-ċittadini ma jafux l-UE x'tagħmel għalihom.

Skond hu, ħafna affarijiet li jkollhom impatt konkret fuq il-ħajja tan-nies, bħad-dritt li tgħix, taħdem u tistudja fi kwalunkwe pajjiż madwar l-Unjoni, saru ovvji u ċ-ċittadini jinsew li dawn l-affarijiet huma possibbli biss minħabba l-UE.

Għalhekk, l-Unjoni għandha bżonn turi liċ-ċittadini tagħha b'mod konkret kif tista' tkun ta' vantaġġ għalihom.

Huwa qal li l-aħjar mod biex dan isir huwa billi l-Unjoni tagħmel xogħolha b'mod effettiv u mhux tintilef fuq kwistjonijiet istituzzjonali. "

Biex l-Unjoni ssir iktar effettiva, hemm bżonn li jittieħdu xi deċiżjonijiet kuraġġużi mill-mexxejja ta' l-Ewropa… ma nistgħux naħsbu biss fuq x'inhu jiġri issa jew fuq l-elezzjonijiet li ġejjin, għandna bżonn nikkunsidraw l-interessi tal-ġenerazzjonijiet futuri ."

Tkellem ukoll dwar l-importanza tat-trasparenza fix-xogħol tal-Kunsill għaliex iċ-ċittadini għandhom ikunu jafu kif id-deċiżjonijiet li jittieħdu jaffettwawhom, dwar il-bżonn ta' leġiżlazzjoni ta' kwalita' għolja, u ta' l-użu tal-prinċipji ta' sussidjarjeta' u ta' proporzjonalita'.

Barra minn hekk, " il-Presidenza ser tieħu ħsieb li tiżgura li tingħata attenzjoni mill-qrib lill-effetti ekonomiċi, soċjali u ambjentali tal-proposti leġiżlattivi ."

Kompla jitkellem dwar il-prijoritajiet tal-Presidenza Finlandiża.

Dwar il-futur ta' l-Ewropa qal li l-Finlandja trid tkompli bid-diskussjonijiet dwar il-Futur ta' l-Unjoni, id-dibattitu dwar il-ġejjieni tat-Trattat Kostituzzjonali u t-tkabbir.

Huwa laqa' d-deċiżjoni li l-Unjoni tgħaddi minn perjodu ta' riflessjoni għal stadju iktar attiv: " Dan l-approċċ fuq żewġ binarji huwa tajjeb.

Ser intejbu il-mod kif l-Unjoni taħdem fuq bażi tat-Trattati eżistenti waqt li nikkunsidraw il-futur tat-Trattat Kostituzzjonali. "

Dwar it-tkabbir ta' l-Unjoni qal li dan huwa mod ewlieni biex jissaħħu l-istabbilita' u d-demokrazija, kif ukoll risposta strateġika għall-isfidi tal-globalizzazzjoni.

Huwa wera sodisfazzjon bil-fatt li l-kapaċita' ta' assorbiment ta' l-Unjoni ma saritx kriterju għall-adeżjoni: " M'għandu jiġi impost ebda kriterju ġdid għall-pajjiżi kandidati iżda fl-istess ġin huma importanti li l-kriterji eżisteni jkunu sodisfatti…

Dawk il-pajjiżi Ewropej li jissodisfawhom għandu jkollhom il-possibilta' li jissieħbu. "

Dwar il-kompetittivita' globali qal li l-kwistjoni prinċipali hija x'inhu dak li ser jipprovdi il-bażi għat-tkabbir ekonomiku fl-Ewropa. "

Ir-risposta hija li t-tkabbir jista' jkun ibbażat fuq, fost affarijiet oħra, l-innovazzjoni, soluzzjonijiet għall-enerġija, il-kwalita' u l-produttivita' tax-xogħol, kummerċ globali miftuħ, l-immigrazzjoni u protezzjoni soċjali li taħdem kif suppost ."

Qal ukoll li l-Istati Membri għandhom ir-responsabbilta' prinċipali għall-kompetittivita', iżda l-Unjoni għandha tagħmel il-parti tagħha wkoll permezz tal-politika ta' l-innovazzjoni, żieda fil-mobilita' tar-riżorsi umani u materjali u billi jitneħħew għall-kollox l-ostakoli għall-ħidma tas-suq intern sabiex l-Unjoni tkun tista' tieħu l-benefiċċji ta' integrazzjoni ekonomika.

Tkellem ukoll dwar il-bżonn ta' provvista' ta' enerġija bi prezz raġjonevoli waqt li tingħata attenzjoni għat-tibdil fil-klima.

Qal li għalkemm il-biċċa kbira ta' għażliet fil-qasam tal-politika ta' l-enerġija jittieħdu mill-Istati Membri, l-UE għandha bżonn ta' linji gwida komuni b'mod speċjali rigward l-aspett tar-relazzjonijiet esterni f'dan il-qasam.

Dwar it-tibdil fil-klima, qal li hemm bżonn ta' diskussjonijiet internazzjonali li jistgħu jwasslu għal trattat ambizzjuż li jkopri il-pajjiżi prinċipali.

Ftehim komprensiv f'dan il-qasam għandu jgħin fl-isfidi relatati mat-tibdil tal-klima waqt li jiżgura l-kompetittivita' globali ta' l-Unjoni.

Madankollu qal li l-Ewropa m'għandhiex tfittex li tkun iktar kompetittiva mingħajr ma tqis konsegwenzi oħra. "

Għandu jkun hemm bilanċ bejn ir-riforma, is-sigurta' soċjali u s-sostenibbilta' ambjentali . "

Dwar l-Unjoni fid-dinja, qal li r-relazzjonijiet esterni ta' l-Unjoni huma relatati ma' l-ekonomija għax is-saħħa ekonomika ta' l-Ewropa hija l-bażi ta' l-azzjoni esterna tagħha.

Qal li hemm bżonn li l-Unjoni tikkonsolida r-rwol internazzjonali tagħha u ssaħħaħ il-konsistenza ta' l-azzjonijiet li tieħu.

Il-Presidenza Finlandiża ser tiffoka fuq ir-relazzjonijiet mar-Russja, id-Dimensjoni Nordika, il-Balkani tal-Punent, ir-relazzjonijiet Transatlantiċi u dawk ma' l-Ażja, kif ukoll dwar is-sitwazzjoni fil-Lvant Nofsani.

Dwar is-sigurta', il-ġustizzja u l-liberta' qal li l-Presidenza ser tagħmel evalwazzjoni politika bir-reqqa tal-progress li sar fl-oqsma tal-liberta', is-sigurta' u l-ġustizzja u tkellem dwar il-bżonn li l-Istati Membri jikkommettu ruħhom għal teħid ta' deċiżjonijiet iktar effettiv b'mod speċjali fl-oqsma relatati mal-koperazzjoni tal-pulizija fi kwistjonijiet kriminali. "

L-UE tista' tkun iktar effettiva jekk l-Istati Membri jaqblu li jużaw il-vot b'maġġoranza kwalifikata ."

Il-Finlandja trid ukoll issaħħaħ l-implementazzjoni tal-prinċipju ta' l-għarfien reċiproku fil-koperazzjoni ġudizzjarja.

Dwar il-kwistjoni ta' l-immigrazzjoni illegali, qal li hemm bżonn ta' ftehim fuq approċċ komuni, tisħiħ tal-kontroll tal-fruntieri, koperazzjoni mal-pajjiżi ta' oriġini u dawk ta' tranżitu u li sa l-2010, għandu jkun hemm politika ta' kenn politiku komuni ta' l-UE.

Il-Kummissjoni

Il-President tal-Kummissjoni José Manuel BARROSO saħaq dwar l-importanza li l-Unjoni tgħaddi minn perjodu ta' riflessjoni għal perjodu ta' impenji.

Dwar it-tkabbir ta' l-Unjoni, qal li l-politika ta' tkabbir hija waħda mill-iktar li kisbet suċċess, li ġabet magħha opportunitajiet kbar fil-Kontinent. "

Nafu x'kienu il-beneffiċċji u għandna nkunu kburin ."

Qal ukoll li importanti li jintwera biċ-ċar li l-Ewropa mhux qed tikber għax hekk suppost iżda qed tagħżel li tagħmel hekk.

Saħaq jgħid li t-tkabbir huwa prekondizzjoni għal Ewropa iktar b'saħħitha u bi rwol importanti fid-dinja.

Dwar in-negozjati għall-adeżjoni tat-Turkija, qal li għalkemm it-triq hija twila, l-Unjoni għandu tieħu approċċ serju, miftuħ, ġust u onest.

Dwar ir-relazzjonijiet mar-Russja, il-President Barroso qal li l-Unjoni għandha timxi lejn żona ta' kummerċ ħieles b'approċċ ġdid dwar l-enerġija u t-tibdil fil-klima, ibbażat fuq interessi reċiproki u prinċipji mifthema minn qabel.

Huwa fakkar li l-Ewropa jkollha iktar saħħa meta taħdem b'mod unit u koerenti.

Dwar l-ekonomija fl-Ewropa, qal li din dejjem qed tmur għall-aħjar.

Tkellem ukoll dwar l-Istrateġija ta' Liżbona u li r-riċerka, l-edukazzjoni u l-innovazzjoni, li jiffurmaw it-trijangolu ta' l-għerf, għandhom ikomplu jimxu 'l quddiem billi tittieħed azzjoni.

Dwar is-sigurta', il-liberta' u l-ġustizzja, qal li l-integrazzjoni Ewropea f'dan il-qasam hija importanti ħafna kontra dawk li ma jħarsux il-valuri tad-demokrazija, dawk li jittraffikaw in-nies, dawl li jisfruttaw in-nies fuq il-post tax-xogħol u kontra l-immigrazzjoni llegali.

Qal li kulħadd jaqbel dwar dak li għandu jsir iżda issa huma l-Istati Membri li għandhom jitrasferixxu l-leġiżlazzjoni Ewropea fil-leġiżlazzjoni nazzjonali taħhom biex jgħinu fil-ħarsien tad-dritteijiet tal-bniedem.

Huwa laqa' wkoll l-impenn tal-Presidenza Finlandiża biex tkompli żżid it-trasparenza u s-sussidjarjeta', li jġibu magħhom responsibbilta' demokratika, u temm billi qal li l-Unjoni għandha tgħaddi mir-riflessjoni għal-impenn sabiex issir Ewropa iktar miftuħa, efficjenti u li temmen fiha innifisha.

Il-Gruppi Politiċi

Hans-Gert POETTERING (EPP-ED, DE) qal kull ħolqa mill-katina ta' Presidenzi ta' l-UE għandha tkunu b'saħħithom u fakkar li mhumiex biss il-pajjiżi il-kbar li jkollhom Presidenzi li jirnexxu, iżda ħafna drabi iż-żgħar ukoll.

Tkellem ukoll dwar il-50 anniversarju tat-Trattat ta' Ruma, li ser ikun imfakkar is-sena id-dieħla matul il-Presidenza Ġermaniża, u ppropona li jsir grupp ta' ħidma fuq livell politiku biex jipprepara għal dan l-avveniment.

Saħaq li dan ix-xogħol irid jibda matul il-Presidenza Finlandiża, " għax din hija l-Ewropa li naqsmu flimkien u kulħadd għandu jiġbed l-istess ħabel ".

Dwar ir-relazzjonijiet mar-Russja, qal li l-UE għandha bżonn li dan il-pajjiż ikun imsieħeb li tista' torbot fuqu, stabbli u demokratiku, għaliex ghalkemm il-kwistjoni ta' l-enerġija hija importanti, wieħed m'għandux jagħlaq għajnejh għas-sitwazzjoni tad-drittijiet tal-bniedem.

Martin SCHULZ (PES, DE) qabel li hemm bżonn ta' iktar Ewropa, u mhux inqas u kien kuntent li l-Finlandja beħsiebha tirratifika l-Kostituzzjoni.

Tkellem dwar l-affarijiet li qed tippjana l-Presidenza dwar l-isfidi globali, l-enerġija, is-sħubija ta' pajjiżi ġodda, u qal li dawn l-affarijiet kollha ma jistgħux ikunu solvuti mill-Istati Membri, waħedhom.

Kbar jew żgħar, dawn ma jistgħux jilqgħu għall-isfidi ekonomiċi, soċjali u ambjentali mingħajr koperazzjoni.

Dwar il-qasam tal-ġustizzja, il-liberta' u s-sigurta' qal li hemm bżonn li jitneħħa " d-defiċit tal-koperazzjoni " u li l-Unjoni għandha tieħu azzjoni fil-qasam ta' l-immigrazzjoni illegali u l-ħarsien tal-fruntieri.

Huwa qal ukoll li bħalissa jeżistu gvernijiet fl-Ewropa mmexxija minn " estremisti tal-lemin u gruppi kżenofobiċi ", u li din hija theddida serja għad- demokrazija fl-Unjoni għaliex " id-demokrazija ġeneralment tkun mhedda minn ġewwa u mhux minn barra ".

Graham WATSON (ALDE, UK) laqa' l-fatt li l-Presidenza Finlandiża ser tiffoka fuq il-produttivita', ir-responsabibilta' u t-transparenza u semma xi oqsma ta' importanza għall-grupp tiegħu: suq intern komplut, speċjalment fis-servizzi u s-settur ta' l-enerġija, u l-kontribuzzjoni tar-riċerka u l-iżvilupp tekonoloġiku għal iktar impjiegi, tkabbir ekonomiku u prosperita' fl-Unjoni.

Dwar il-kwistjonijiet tal-ġustizzja u ta' l-intern, qal li l-leġiżlazzjoni ta' l-UE għandha tagħti valur miżjud fil-ħajja taċ-ċittadini, iżda inizjattivi fil-qasam tal-koperazzjoni ġudizzjarja u tal-pulizija ilhom wisq imwaqqfa fil-Kunsill.

Mill-banda l-oħra, meta d-deċiżjonijiet jittieħdu, ikun hemm nuqqas ta' skrutinju demokratiku.

Huwa indirizza wkoll l-inizjattivi għal iktar trasparenza, u qal li hemm bżonn li jsir iktar minn naħa ta' l-Istati Membri.

Qal ukoll li fir-relazzjonijiet esterni, hemm bżonn li jiġu promossi l-valuri Ewropej tad-demokrazija u tad-drittijiet tal-bniedem.

Daniel COHN-BENDIT (GREENS/EFA, DE) qal li l-Prim Ministru Finlandiż qal dak kollu li għandu jsir iżda ma qalx kif dan għandu jsir.

Tkellem dwar iż-żieda fil-partiti tal-lemin f'xi pajjiżi ta' l-Ewropa, u qal li hemm bżonn li naraw x'inhi s-sitwazzjoni li qegħdin fiha, x'inhi ir-relazzjoni bejn il-valuri ta' l-Ewropa u l-azzjonijiet li qed jittieħdu.

Dwar ir-relazzjonijiet mar-Russja u l-kwistjoni ta' l-enerġija, qal li l-Ewropa qed tagħti l-impressjoni li qed tiġri wara l-President tar-Russja ma tmurx titlef il- provvista ta' l-enerġija mill-pajjiż fl-Ewropa.

Waqt li rrefera għall-immigrazzjoni illegali, qal li l-ewwel u qabel kollox hemm bżonn li tiġi organizzata l-immigrazzjoni legali fl-Istati Membri.

Huwa saqsa lill-Prim Ministru għaliex, jekk vera jrid jippromwovi l-istat tad-dritt, ma indirizzax il-kwistjoni tas-CIA fl-Ewropa.

Esko SEPPÄNEN (GUE/NGL, FI) qal li l-aħħar Presidenza Finlandiża kienet imxiet lejn " Unjoni federali " u li din id-darba ser tkompli tagħmel l-istess.

Semma l-fatt li l-UE ser tieħu azzjoni militari ġewwa l-Kongo, waqt li l-Finlandja hija pajjiż newtrali.

Dwar ir-ratifika tal-Kostituzzjoni fil-Finlandja, fakkar li stħarriġ juri li biss 22% taċ-ċittadini jappoġġjaw din il-ħaġa.

Qal li l-involviment tal-Kummissarju Finlandiż f'dan il-qasam mhuwiex approprjat u jissuġġerixxi li l-Finlandja qed tbaxxi rasha ghal dak li trid l-UE.

Temm jgħid li l-grupp jappoġġja politika ta' żona ta' kummerċ ħieles fir-Russja.

Brian CROWLEY (UEN, IE) qal li meta Presidenza tal-Kunsill ta' l-UE tippreżenta l-programm tagħha, ħafna drabi tinstema' mingħajr interess u hija ħasra li minħabba f'hekk, uħud mill-ideat brillanti ta' Presidenza dwar il-futur ta' l-Unjoni ma jingħatawx biżżejjed każ.

Qal li l-Unjoni Ewropea għandha tiffoka fuq ir-relazzjoni mal-pajjiżi fil-Lvant tal-fruntieri ta' l-UE, mhux biss fil-qasam ta' l-enerġija, iżda wkoll dwar il-politika tal-viċinat, il-koperazzjoni u l-istabilita' ġeopolitika.

Dan minħabba l-fatt li għad baqa' ħafna kwistjonijiet f'dawn il-pajjiżi li joħolqu inċertezza fl-Unjoni.

Huwa laqa' il-proposti tal-Presidenza dwar t-titjib fil-qasam tal-ġustizzja u l-intern, u l-promozzjoni ta' enerġija alternattiva.

Tkellem ukoll dwar l-importanza li l-Ewropa tkun minn ta' quddiem fl-innovazzjoni, u għalhekk laqa' l-fatt li l-Presidenza ser tiffoka fuq ir-riċerka u l-iżvilupp teknoloġiku.

Nigel FARAGE (IND/DEM, UK) qal li għandu " déjà-vu " għaliex dan kien l-istess diskors ta' kull Presidenza li tibda l-kariga tagħha.

Saqsa lis-Sur Vanhanen lil min tassew qiegħed jirrappreżenta, għaliex skond fl-2005, kienu biss 38% taċ-ċittadini Finlandiżi li jaħsbu s-sħubija fl-UE hija idea tajba.

Għalhekk, kompla jgħid li, kontra dak li sostna l-Prim Ministru, dawn ma jridux 'iktar Ewropa'. "

Huwa diżunur demokratiku li fl-aħħar Summit, il-25 Kapijiet ta' stat u tal-gvern iddeċiedew li jtemmu il-perjodu ta' riflessjoni u jibdew jimplementaw il-Kostituzzjoni kontra r-rieda tal-Franċiżi u ta' l-Olandiżi ."

Huwa qal li dan juri li l-opinjoni pubblika mhix importanti, għax ser jibqgħu għaddejjin bit-tkabbir u politika ta' ażil komuni kontra r-rieda tal-poplu.


Dibattitu dwar l-allegazzjoni ta' l-użu ta' pajjiżi Ewropej mis-CIA

Ġustizzja u Intern

Il-Kumitat Temporanju tal-Parlament Ewropew dwar l-użu allegat ta' pajjiżi Ewropej mis-CIA għat-trasportazzjoni u ż-żamma illegali ta' priġunieri, ippreżenta r-rapport intermedjarju tiegħu lill-MPE.

Ir-rapporteur Giovanni Claudio FAVA (PES, IT) saħaq dwar il-fatt li l-Parlament għandu jagħti l-kontribut tiegħu kontra it-terroriżmu u kontra l-abbużi li saru f'isem il-ġlieda kontra t-terroriżmu.

Dan ir-rapport ser ikun adottat għada.

Huwa spjega li permezz tal-konsenji straordinarji ( extraordinary renditions ) terroristi maqbuda mis-CIA jintbagħtu lejn pajjiżi fejn jiġu interoggati b'kull mezz possibbli.

Huwa saħaq dwar il-fatt li din hija verita', u hija prassi li kienet użata wkoll kontra ċittadini Ewropej. "

Għandna d-dmir li nitkellmu dwar dak li qed jiġri f'bosta pajjiżi Ewropej.

Kien hemm min kien kompliċi, min ħeba l-affarijiet u min sempliċiment dawwar rasu ."

Imbagħad semma l-aħbar li mħallef minn Milan iffirma l-ordni ta' arrest ta' membru tas-servizzi sigrieti Taljani għaliex kien kompliċi fil-ħtif ta' Abu Omar, suspettat li huwa terrorist. "

Għandna nkomplu naħdmu mal-gvernijiet ta' l-Istati Membri biex inkomplu infittxu l-verita'… sabiex naċċertaw ruħna li dawn l-abbużi ma jerġgħux isiru fuq it-territorji Ewropej jew kontra iċ-ċittadni tagħna ."

Għalhekk talab lill-Parlament biex il-Kumtitat Temporanju ikun jista' jkompli jagħmel ix-xogħol tiegħu sa l-aħħar tal-mandat.

Paula LEHTOMÄKI tkellmet f'isem il-Kunsill u qalet li huwa importanti li ma jkunx hemm kunflitt bejn id-drittijiet fundamentali u ġlieda kontra t-terroriżmu. "

Ma nistgħux nippermettu li jinkisru id-drittijiet tal-bniedem f'isem il-ġlieda kontra t-terroriżmu ."

Qalet ukoll it-Trattati ma jagħtu ebda poter lill-istituzzjonijiet biex jaġixxu f'każ bħal dawn.

Iżda mill-bidu ta' din is-sena, kien hemm djalogu ma' l-Istati Unit dwar id-drittijiet tal-bniedem u dwar il-fatt li l-ġlieda kontra t-terroriżmu għandha ssir biss skond il-liġi internazzjonli.

Qalet ukoll li din il-kwistjoni ser tibqa' fuq l-aġenda tal-Presidenza.

Franco FRATTINI fakkar l-attakki terroristiċi li seħħew ġewwa Londra u Madrid u qal li l-ġlieda kontra t-terroriżmu għandha tibqa' l-għan prinċipali ta' l-istrategija ta' l-UE għas-sigurta'.

Barra dan, ir-rispett lejn id-drittijiet tal-bniedem għandu jkun aspett ieħor ta' din l-istrateġija.

Tkellem dwar il-kontribut siewi tal-Kummissjoni fil-ħidma tal-Kumitat Temporanju, kif ukoll dwar l-importanza li l-gvernijiet ta' l-Istati Membri jikkolaboraw mal-Parlament sabiex isir stħarriġ fil-pajjiżi fejn dan għadu ma sarx, " sabiex fl-aħħar mill-aħħar ikollna verita' sodifaċjenti u l-verita' kollha kemm hi ".

Huwa ssuġġerixxa li ssir riflessjoni dwar jekk għandhux ikun hemm xi tip ta' kontroll parlamentari nazzjonali fuq ir-riżorsi tas-servizzi sigrieti fl-Istati Membri u qal li l-Kummissjoni lesta taħdem flimkien mal-Kumitat Temporanju biex issir definizzjoni Ewropea għal frażi " state aircraft ".

Jas GAWRONSKI (EPP-ED, IT) qal li ttama li ma kienx ser jissemma l-każ Taljan iżda " issa ngħid li illum Osama bin Laden huwa kuntent għax minflok qegħdin naqdbu it-terroristi, qegħdin narrestaw dawk li jaqbduhom ".

Huwa qal li dan ir-rapport intermedjarju tal-Kumitat Temporanju mhuwiex biżżejjed, li hemm min qed jipprova jimponi dik li qed jgħidu hija il-verita'.

Qal li jibqa' kritiku u diżappuntat minn dan ir-rapport.

Wolfgang KREISSL-DÖRFLER (PES, DE) feraħ lis-Sur Fava tar-rapport tiegħu u qal li t-terroriżmu ma jistax ikun miġġieled bl-istess metodi li jużaw it-terroristi stess, iżda bl-istat tad-dritt u l-valuri li s-soċjetajiet Ewropej huma mibnija fuqhom. "

L-għan ma jiġġustfikax il-mezzi li nużaw ."

Fakkar li x-xogħol tal-Kumitat huwa li jippreżenta liċ-ċittadini ta' l-Ewropa l-affarijiet kif inhuma bħalissa, li joħroġ konklużjonijiet kritiċi u juri li l-UE mhix lesta li ċċedi il- libertajiet tagħha f'isem il-ġlieda kontra t-terroriżmu.

Baroness Sarah LUDFORD (ALDE, UK) qalet li xi Stati Membri la għadhom ma implementaw il-liġijiet kontra t-terroriżmu u lanqas għandhom definizzjoni ta' x'inhu terroriżmu.

Qalet ukoll li waqt li ma jistgħux jittieħdu passi kontra t-terroristi, dawk suspettati li jkunu terroristi qed jiġu persegwiti u mċaħda mid-drittijiet tagħhom.

Hija sostniet li l-fatti juru li dawn il-konsenji seħħew fl-Ewropa u għalhekk ma jistgħax ikun li l-gvernijiet ma jafux x'ġara.

Saħqet li meta l-allegazzjonijiet jidhru li jkunu veri, l-Istati Membri għandhom jinvestigaw dawk li kisru d-drittijiet tal-bniedem.

Cem ÖZDEMIR (Greens/EFA, DE) qal li persuna suspettata għandu jkollha avukat u tgħaddi minn proċedura ġusta, iżda kien hemm min ittieħed f'pajjiż fejn jista' jkun suġġett għal tortura.

Kompla jgħid li ħafna drabi, dawn ġew maħtufa u trasferiti lejn pajjiż ieħor b'mod illegali, li wħud sparixxew.

Semma li l-Konvenzjoni ta' Chicago tippermetti li jsiru dawn it-titjiriet fl-Ewropa u li ħafna Stati Membri ikkwotaw din il-Konvenzjoni.

Iżda din fiha wkoll klawżola li tagħti d-dritt li jsiru investigazzjonijiet jekk l-Istati Membri jkollhom suspett li qed isiru affarijiet m'bod illegali.

Giusto CATANIA (GUE/NGL, IT) qal li l-kunsenji straordinarji huma strateġija żbaljata kontra t-terroriżmu.

Qal li permezz tagħhom it-terroriżmu ma naqasx, anzi sar iktar radikali.

Fakkar li ntużaw ajruporti Ewropej, kif ukoll il-bażi tan-Nato fl-Ewropa biex dawn in-nies jiġu trasferiti u żgur kien hemm ħtif ta' persuni.

Sostna wkoll li kien hemm gvernijiet Ewropej li kienu kompliċi u ħadmu id f'id mas-servizzi ta' intelliġenza Amerikani.

Saqsa lill-Kummisarju Frattini kienx jaf b'dawn l-affarijiet fiż-żmien li kien ministru ta' l-affarijiet barranin fl-Italja.

Konrad SZYMAŃSKI (UEN, PL) qal li tassew nistgħu nitkellmu fuq każijiet ta' konsejna ta' 17-il persuna, iżda mhux kull każ sar bi vjolazzjoni tal-liġi internazzjonali.

Qal li sakemm ma nkunux nafu eżatt x'ġara, ma nistgħux nibdew ngħidu li l-konsenja straordinarja ġrat f'kull ċirkostanza.

Saħaq li hemm bżonn li wieħed jara sew x'kien il-livell ta' koperazzjoni bejn l-Unjoni Ewropea u l-Istati Uniti, u temm jgħid li jekk dan ir-rapport ma jiħix emendat, mhux ser ikollu l-appoġġ tal-grupp.

Mirosław Mariusz PIOTROWSKI (IND/DEM, PL) qal li l-Kumitat ma rnexxilux jagħmel xogħolu sew u lanqas biss kiseb biċċa informazzjoni li ma konniex diġa' nafu biha qabel. "

Ir-rapport huwa ripetizzjoni ta' dak kollu li smajna fil-mezzi tax-xandir ."

Qal li la ma jeżisti ebda strument biex ikollna iktar fatti ċari, il-mandat ta' dan il-Kumitat Temporanju m'għandux jitħalla jkompli għaliex din tkun ħela ta' flus u ħaġa bla sens. "

Aħna ngħidu li x-xogħol tal-Kumitat għandu jieqaf hawn ."

Proċedura: Inizjattiva

20060628IPR09341 L-użu allegat ta' pajjiżi Ewropej mis-CIA għat-trasportazzjoni u ż-żamma illegali ta' priġunieri (kif approvat mill-Kumitat Temporanju)


L-interċettazzjoni ta' tagħrif dwar trasferimenti bankarji tas-sistema SWIFT

Ġustizzja u Intern

Il-Membri tal-Parlament Ewropew adottaw b'302 vot favur, 219 kontra u 22 astensjoni, riżoluzzjoni dwar l-interċetazzjoni mis-servizzi sigrieti Amerikani ta' tagħrif dwar trasferimenti bankarji tas-sistema SWIFT.

Ir-riżoluzzjoni turi tħassib dwar il-fatt li l-miżuri ta' sigurta' kontra t-terroriżmu minn naħa ta' l-Istati Uniti qed joħolqu nuqqas ta' rispett għall-privatezza u għall-protezzjoni tad-dejta.

Riċentement sar magħruf li l-gvern ta' l-Istati Uniti jitlob ir- records ta' trasferimenti internazzjonali ta' flus mill-kumpanija SWIFT ( Society for Worldwide Interbank Financial Telecommunications ), li hija bbażata fil-Belġju.

Skond il-MPE, il-fatt li l-gvern ta' l-Istati Uniti kiseb aċċess għal dejta personali finanzjarja ta' ċittadini Ewropej mis-sistema SWIFT jikser il-liġi ta' l-UE: " L-aċċess għad-dejta mmaniġġjat mis-SWIFT jagħmilha possibbli li mhux biss jiġu skoperti trasferimenti marbuta ma' attivitajiet illegali, iżda wkoll kull informazzjoni dwar attivitajiet ekonomiċi ta' l-individwi… u dan jista' jagħti bidu għal forom ta' spjunaġġ ekonomiku u industrijali fuq skala kbira ."

Il-Parlament enfasizza l-fatt li kull trasferiment ta' dejta personali lejn pajjiżi terzi huwa suġġett għal-leġiżlazzjoni dwar il-protezzjoni tad-dejta f'livell nazzjonali u Ewropew.

Dawn it-trasferimenti għandhom ikunu awtorizzati minn awtorita' ġudizzjarja u kull deroga għal dan il-prinċipju għandha tkun " proporzjonata u bbażata fuq liġi jew ftehim internazzjonali ".

Il-Membri għadhom qatt ma kienu infurmati dwar dawn it-trasferimenti mis-sistema SWIFT, avolja l-UE bħalissa qiegħda tinnegozja regolament ġdid dwar it-tip ta' informazzjoni li għandha tkun disponibbli mat-trasferiment tal-fondi.

Għalhekk, talbu li l-Kummissjoni, il-Kunsill u l-Bank Ċentrali Ewropew " jispjegaw bis-sħiħ kemm huma konxji dwar il-ftehim sigriet bejn is-SWIFT u l-gvern ta' l-Istati Uniti ".

Biex dan iseħħ, il-Membri pproponew li jiġi organizzat smigħ konġunt bejn il-Bank Ċentrali Ewropew u istituzzjonijiet oħra mill-iktar fis possibbli, " sabiex jiġi żvelat liema informazzjoni setgħu kellhom ".

Il-MPE jridu wkoll li l-Kontrollur Ewropew tal-Ħarsien tad-Dejta jivverifika jekk il-Bank Ċentrali Ewropew " kienx obbligat li jirreaġixxi " għall-ksur tal-protezzjoni tad-dejta li kien sar jaf bih.

Il-Parlament enfasizza " d-diżappunt tiegħu bin-nuqqas ta' rieda tal-Kunsill " li jtejjeb s-sitwazzjoni leġiżlattiva attwali dwar il-protezzjoni tad-dejta fil-qasam ta' kwistjonijiet li jaqgħu taħt it-tielet pilastru.

Barra minn hekk, huwa " ma japprovax bil-qawwa kwalunkwe operazzjoni sigrieta fuq territorju ta' l-UE li taffettwa l-privatezza taċ-ċittadini ta' l-UE ".

Proċedura: Riżoluzzjoni

20060630IPR09433 Riżoluzzjoni dwar l-interċettazzjoni ta' tagħrif dwar trasferimenti bankarji tas-sistema SWIFT


Is-CIA f'ċerti każijiet "responsabbli b'mod dirett" għall-attivitajiet illegali fl-Ewropa - PE

Ġustizzja u Intern

Rapport interim dwar l-allegazzjonijiet ta' attivitajiet illegali tas-CIA

Skond rapport intermedjarju adottat mill-Parlament Ewropew, f'ċerti każijiet is-CIA kienet responsabbli b'mod dirett "għall-qbid, it-tneħħija, il-ħtif u d-detenzjoni illegali ta' terroristi suspetti" fl-Ewropa.

Ir-rapport jikkritika wkoll l-involviment u l-kompliċita' ta' ċerti Stati Membri ta' l-UE.

Il-MPE approvaw li l-Kumitat Temporanju responsabbli jkompli bil-ħidma tiegħu għal sitt xhur oħra.

Ir-rapport kien adottat b'389 vot favur, 137 kontra u 55 astensjoni.

Fir-rapport interim imħejji minn Giovanni Claudio FAVA (PES, IT) fi ħdan il-Kumitat Temporanju għall-użu allegat ta' pajjiżi Ewropej mis-CIA għat-trasportazzjoni u ż-żamma illegali ta' priġunieri, il-Membri qalu li f'ċerti każijiet, is-CIA kienet " responsabbli b'mod dirett " għall-konsenja straordinarja, " għall-qbid, it-tneħħija, il-ħtif u d-detenzjoni illegali ta' terroristi suspetti fit-territorju ta' l-Istati Membri, ta' pajjiżi ta' adeżjoni u kandidati ".

Dawn kollha jikkostitwixxu ksur tad-drittijiet fundamentali skond il-liġi internazzjonali.

Il-Membri jsostnu li s-CIA kriet inġenji ta' l-ajru minn kumpaniji wżati bħala maskra u ttrasferit b'mod illegali terroristi suspetti lejn pajjiżi li kemm-il darba jipprattikaw it-tortura waqt l-interrogazzjonijiet.

Għalhekk, il-Membri għamlu sejħa biex dawn il-konsenji straordinarji " jkunu projbiti " fid-dritt internazzjonali.

Il-Parlament kompla jgħid li l-Istati Membri jistgħu " jinżammu responsabbli " jekk ma jirnexxilhomx jikkonformaw ma' l-obbligi fi ħdan il-Konvenzjoni Ewropea għad-Drittijiet tal-Bniedem.

Skond il-każistika tal-Qorti Ewropea għad-Drittijiet tal-Bniedem, l-Istati Membri għandhom obbligi pożittivi biex iżommu milli jsir ksur tad-drittijiet tal-bniedem fit-territorju tagħhom.

Dawn għandhom ukoll l-obbligu li jagħmlu investigazzjonijiet " biex ikunu ċerti jekk it-territorju tagħhom u l-ispazju ta' l-ajru tagħhom intużax biex isir ksur tad-drittijiet tal-bniedem ".

L-involviment tal-gvernijiet Ewropej

Skond il-Membri, " mhuwiex plawsibbli… li ċertu gvernijiet Ewropej ma kinux konxji ta' l-attivitajiet marbutin ma' konsenja straordinarja li kienet qed isseħħ fit-territorju tagħhom ."

Qalu li huwa probabbli li kien hemm xi tip ta' involviment minn naħa ta' l-awtoritajiet Taljani fil-ħtif minn aġenti tas-CIA ta' l-Eġizzjan Abu Omar minn Milan, minn naħa ta' l-awtoritajiet tal-Bożnja fil-ħtif tas-sitt Bożnijaċi jew residenti ta' oriġini Alġerina li ġew trasferiti lejn Guantanamo Bay, u minn naħa ta' l-awtoritajiet Svediżi li keċċew żewġ ċittadini Eġizzjani, Mohammed Al Zary u Ahmed Agiza, u tawhom lill-aġenti tas-CIA għal trasferiment lejn l-Eġittu.

Barra dan, il-Parlament " jiddeplora r-riluttanza ta' l-awtoritajiet ta' l-ex Repubblika Jugożlava tal-Maċedonja biex jikkonfermaw li [il-Ġermaniż] El-Masri kien fi Skopje u li probabilment kien qed jinżamm hemm qabel il-konsinja tiegħu lura fl-Afghanistan mill-aġenti tas-CIA. "

Il-miżuri li jingħad ittieħdu minn dan il-pajjiż biex jinvestiga din il-kwistjoni kienu, skond il-Parlament " inadegwati ".

Il-gvernijiet ta' l-Istati Membri ġew ukoll ikkritikati talli llimitaw ir-responsabilitajiet tagħhom għat-talba għal " assigurazzjonijiet diplomatiċi minn pajjiżi li fir-rigward tagħhom hemm raġuni soda biex wieħed jemmen li jipprattikaw it-tortura ."

Skond il-Parlament, din hija prattika " mhux aċċettabbli " u kontradittorja għal-linji gwida tal-politika ta' l-UE rigward it-tortura u trattamenti jew kastigi oħrajn li huma krudili, inumani jew degradanti.

Il-Parlament irid li fil-ġejjieni l-pajjiżi ta' l-UE ma jaċċettawx dawn l-assigurazzjonijiet.

Fl-istess ħin, il-Parlament innota li l-Kordinatur tal-Kontroterroriżmu ta' l-UE, is-Sur De Vries u r-Rappreżentant Għoli tal-Politika Komuni ta' l-Affarjiet Barranin u tas-Sigurta', is-Sur Solana, stqarrew li " ma kinux konxji ta' ksur tal-liġi nazzjonali, Ewropea jew internazzjonali mill-Istati Membri li kkoperaw mas-CIA ", filwaqt li żiedu li skond il-liġi ta' l-UE huma ma kellhomx il-kompetenza li jitolbu l-informazzjoni rilevanti mingħand l-Istati Membri.

Bżonn ta' azzjoni fil-livell ta' l-UE

Ir-rapport jgħid li f'ħafna pajjiżi ta' l-UE r-regoli li jiggvernaw l-attivitajiet tas-servizzi sigrieti jidhru li " mhumiex adegwati ".

Għalhekk, għandhom jitwaqqfu kontrolli iżjed effettivi fir-rigward ta' l-attivitajiet ta' servizzi sigrieti barranin fit-territorju ta' l-Istati Membri, u għandhom jiġu stabbiliti regoli ta' kooperazzjoni fil-livell ta' l-UE.

Barra dan, il-koperazzjoni bejn is-servizzi ta' l-intelliġenza ta' l-Istati Membri u ta' l-alleati tagħhom, " m'għandhiex titħawwad ma' l-abbandun tas-sovranita' tat-territorju u l-ispazju ta' l-ajru Ewropej ."

It-test adottat jitkellem ukoll dwar " ksur ripetut " tal-Konvenzjoni ta' Chicago dwar l-Avjazzjoni Ċivili Internazzjonali matul titjiriet tas-CIA fl-Ewropa u jenfasizza l-fatt li l-ebda Stat Membru " ma adotta proċeduri bil-għan li jivverifika jekk hux qed jintużaw ajruplani ċivili għal raġunijiet mhux kompatibbli ma' standards tad-drittijiet tal-bniedem stabbiliti b'mod internazzjonali ."

Għalhekk qed jagħmel sejħa biex il-Kummissjoni tarmonizza l-liġijiet nazzjonali dwar l-użu ta' l-ispazju ta' l-ajru nazzjonali u ta' l-ajruporti għax il-leġiżlazzjoni Ewropea eżistenti hija waħda " totalment inadegwata ".

S'issa, ebda evidenza ta' black sites fl-Ewropa

Il-MPE adottaw emenda li permezz tagħha qed jagħrfu li x-xogħol tal-Kumitat Temporanju " s'issa għadu ma wera ebda evidenza jew provi ta' l-eżistenza ta' ħabsijiet sigrieti fl-UE ".

Madankollu, Il-Parlament iqis li fix-xhur li ġejjin, ix-xogħol tal-Kumitat se jiffoka aktar mill-qrib fuq din il-kwistjoni.

Il-passi li jmiss

Ir-rapport adottat jgħid ukoll li wara li l-Kumitat " wera il-bżonn li jsiru iżjed kontrolli " u tinġabar informazzjoni addizzjonali, dan għandu jitħalla jkompli xogħlu sabiex ikun jista' jwettaq għal kollox il-mandat ta' tnax-il xahar mogħti lilu.

Għalhekk, ir-rapport finali tal-Kumitat hu mistenni li jkun lest lejn Jannar jew Frar tas-sena d-dieħla.

Għat-tieni perjodu tal-mandat, il-MPE qed jippjanaw, fost affarijiet oħra, li jistiednu lis-Segretarju Ġenerali tan-NATO għal seduta ta' smigħ tal-Kumitat Temporanju biex jiġi ċċarat l-involviment possibbli tal-forzi SFOR u KFOR fid-detenzjoni illegali ta' sitt Bożnijaċi li għadhom qed jinżammu fil-Guantanamo.

It-test qed jerġa' jagħmel sejħa għall-għeluq taċ-ċentru ta' detenzjoni fi Guantanamo Bay u biex l-Istati Membri jieħdu " rwol pro-attiv " sabiex isibu soluzzjoni għad-detenuti hemmhekk.

Proċedura: Inizjattiva

20060628IPR09342 Użu allegat ta' pajjiżi Ewropej mis-CIA għat-trasport u d-detenzjoni illegali ta' prigunieri Dibattitu dwar l-allegazzjoni ta' l-użu ta' pajjiżi Ewropej mis-CIA